Λακωνικά Νέα | Ευρεία αστυνομική επιχείρηση στην Λακωνία για την αντιμετώπιση της εγκληματικότητας. | Λακωνικά Νέα, ειδήσεις, σπάρτη, σκάλα, μολάοι, lakonika nea, eidhseis\nΕυρεία αστυνομική επιχείρηση στην Λακωνία\nΣυνελήφθησαν εξήντα τέσσερα (64) άτομα, προσήχθησαν εκατόν τριάντα εννέα (139) και έ γινε έλεγχος σε οκτακόσια εβδομήντα τέσσερα (874). Επιπλέον, πραγματοποιήθηκαν έλεγχοι σε επτακόσια δέκα (710) οχήματα, ενώ βεβαιώθηκαν συνολικά τριακόσιες πενήντα πέντε (355) παραβάσεις. Εξιχνιάστηκαν, τρεις περιπτώσεις κλοπής, στην Αργολίδα και τρεις περιπτώσεις κλοπής στην Κορινθία\nΚατασχέθηκαν, μικροποσότητα κάνναβης, τρίφτης κάνναβης, κυνηγετικό όπλο κ.α.\nΣτο πλαίσιο αντιμετώπισης της εγκληματικότητας, καθώς και της διαμόρφωσης ασφαλών συνθηκών διαβίωσης των πολιτών, πραγματοποιήθηκαν από την 26.6.2017 έως και 30.6.2017, ευρείες αστυνομικές επιχειρήσεις στις ευρύτερες περιοχές της Αργολίδας, της Αρκαδίας, της Κορινθίας, της Λακωνίας και της Μεσσηνίας.\nΚατά τη διάρκεια των επιχειρήσεων, έγιναν έλεγχοι σε οκτακόσια εβδομήντα τέσσερα (874) άτομα, εκ των οποίων εξακόσια σαράντα οκτώ (648) ήταν ημεδαποί και διακόσια είκοσι έξι (226) ήταν αλλοδαποί, καθώς και σε επτακόσια δέκα (710) οχήματα.\nΕπιπλέον, προσήχθησαν εκατόν τριάντα εννέα (139) άτομα, από τα οποία ενενήντα δύο (92) ήταν ημεδαποί και σαράντα επτά (47) ήταν αλλοδαποί, ενώ συνελήφθησαν εξήντα τέσσερα (64) άτομα.\nΈνας (1) αλλοδαπός στη Αργολίδα, γιατί σε βάρος του εκκρεμούσε Ευρωπαϊκό Ένταλμα Σύλληψης, Αρχών Ρουμανίας, για διατάραξη δημόσιας τάξης και ειρήνης, σωματική βλάβη και κλοπή.\nΜία (1) ημεδαπή στην Αρκαδία, για καταδικαστικό έγγραφο.\nΔύο (2) ημεδαποί στην Αρκαδία, για παράνομο υπαίθριο εμπόριο.\nΕννέα (9) ημεδαποί και ένας (1) αλλοδαπός στην Κορινθία, για παραβάσεις του Κώδικα Οδικής Κυκλοφορίας.\nΕπτά (7) ημεδαποί στη Λακωνία, για κλοπή νερού.\nΈξι (6) ημεδαποί στη Λακωνία, για παραβάσεις του Υγειονομικού Κανονισμού.\nΑπό το Τμήμα Ασφαλείας Άργους- Μυκηνών, μία (1) περίπτωση κλοπής σε κατάστημα ημεδαπής, που είχε γίνει την 28.6.2017, στο Άργος Αργολίδας. Για την υπόθεση αυτή, σχηματίστηκε δικογραφία σε βάρος ενός (1) 37χρονου ημεδαπού, για κλοπή.\nΑπό το Τμήμα Ασφαλείας Ναυπλίου, μία (1) περίπτωση κλοπής σε οικία ημεδαπής, που είχε γίνει την 22.5.2017, στο Ναύπλιο Αργολίδας. Για την υπόθεση αυτή, σχηματίστηκε δικογραφία σε βάρος ενός (1) 24χρονου ημεδαπού, για κλοπή.\nΑπό το Τμήμα Ασφαλείας Άργους- Μυκηνών, μία (1) περίπτωση κλοπής σε οικία ημεδαπής, που είχε γίνει την 18.5.2017, σε τοπική κοινότητα του Δήμου Άργους- Μυκηνών Αργολίδας. Για την υπόθεση αυτή, σχηματίστηκε δικογραφία σε βάρος ενός (1) 21χρονου ημεδαπού, για κλοπή.\nΑπό το Αστυνομικό Τμήμα Σικυωνίων, τρεις (3) περιπτώσεις κλοπής σε Ιερούς Ναούς, που είχαν γίνει κατά το χρονικό διάστημα από 11.3.2017 έως 19.5.2017, σε τοπικές κοινότητες του Δήμου Σικυωνίων Κορινθίας. Για τις υποθέσεις αυτές, σχηματίστηκαν δικογραφίες σε βάρος ενός (1) 23χρονου ημεδαπού, για διακεκριμένες περιπτώσεις κλοπής.\nΚατά τη διάρκεια της επιχείρησης, βεβαιώθηκαν συνολικά τριακόσιες σαράντα τέσσερις (344) παραβάσεις του Κώδικα Οδικής Κυκλοφορίας, επτά (7) παραβάσεις του Υγειονομικού Κανονισμού και τέσσερις (4) παραβάσεις της νομοθεσίας περί Εκδιδομένων με Αμοιβή Προσώπων, ενώ κατασχέθηκαν:\n-265- μέτρα καλώδιο και κυνηγετικό όπλο, στην Αργολίδα,\nμικροποσότητα κάνναβης και τρίφτης κάνναβης, στην Κορινθία,


ΤΑΞΙΔΙΑ - TRAVEL - Results from #75\nΤρίτη, 26 Ιανουαρίου 2021 08:08\nMirror: Η Κρήτη ο πιο ποθητός προορισμός για τους Βρετανούς μετά το lockdown (pics)\nΜπορεί ο κορονοϊός να έχει «παγώσει» την επιθυμία για διακοπές, ωστόσο οι ταξιδιώτες του κόσμου δεν σταματούν να ονειρεύονται. Και μάλιστα, οι Βρετανοί ποθούν την Κρήτη, στην οποία θέλουν να βρεθούν μετά το lockdown.\nΔευτέρα, 25 Ιανουαρίου 2021 13:04\nΗ Ευρωπαϊκή Ομοσπονδία Σωματείων Ξεναγών (FEG) σε συνεργασία με την Clio Muse Tours οργανώνει και διεξάγει 30 εκπαιδευτικά διαδικτυακά σεμινάρια με θέμα τις ξεναγήσεις σκοτεινού τουρισμού (Dark Tourism).\nΔευτέρα, 25 Ιανουαρίου 2021 09:27\nΕυρυτανία: Τα άγνωστα καταπράσινα Πετράλωνα με τη μαγευτική ομορφιά (Βίντεο)\nΌταν ακούει κανείς για Πετράλωνα, το μυαλό του σίγουρα πηγαίνει στη γνωστή περιοχή της Αθήνας με τα φημισμένα στέκια της, μεταξύ άλλων. Ωστόσο, υπάρχει και ένα άλλος μέρος στην Ελλάδα το οποίο διαφέρει πολύ από τα Πετράλωνα της Αττικής και μοιάζει με ένα καταπράσινο όνειρο.\nΔευτέρα, 25 Ιανουαρίου 2021 08:27\nBig 7 Travel: Δύο ελληνικοί προορισμοί ανάμεσα στους πιο δημοφιλείς στο Instagram (pics)\nΗ πανδημία του κορονοϊού άλλαξε τα δεδομένα σχεδόν σε όλους τους τομείς της ζωής, ανάμεσα στους οποίους και το ταξίδι.\nΣελίδα 16 από 1039


...σ' όλη τη ζωή μου θάσαι το γατί μου\nδεν θα ξαναδώσω σ' άλλη γάτα τη ψυχή μου...\nPosted by gpointofview at 3:35 μ.μ. Δεν υπάρχουν σχόλια:\nΘεωρώ την λέξη ανήθικος μία από τις χειρότερες βρισιές μαζί με την λέξη κακός. Εχοντας τους δικούς μου κώδικες στις βρισιές θεωρώ πως το "άει στο διάολο" ή το "άντε γαμήσου" πιθανό να ικανοποιεί τα βίτσια του υβριζομένου σχετικά με τις παρέες που επιδιώκει ή τις σεξουαλικές του προτιμήσεις και δεν θέλω ή βρισιά από το στόμα μου να ακούγεται σαν προτροπή. Ετσι με καλύπτει απόλυτα το "αντε πέθανε" στις προτροπές ή το "είσαι κακός ή ανήθικος" στους χαρακτηρισμούς .\nΕνα χαρακτηριστικό παράδειγμα ανηθικότητας έδωσε πρόσφατα η τρικυβέρνηση Σαμαρά με την κατάθεση νομοσχεδίου που προβλέπει στην καταβολή του 50% του βασικού μισθού στους παραιτούμενους από 1ης Μάρτη του 2013 μέχρι να λάβουν την σύνταξή τους. Ακούγεται ωραίο, μάλιστα άκουσα και σχόλια για την ευαισθητοποίησή της από όσους πιστεύουν -κατά τα αμερικάνικα πρότυπα ότι τους λέει η τηλεόραση και ο γιατρός τους- χωρίς να σκεφτούν γιατι η ευαισθητοποίηση δεν συμπεριέλαβε όσους έχουν παραιτηθεί εδώ και ένα χρόνο και έχουν ταλαιπωρηθεί από την μη καταβολή οποιουδήποτε επιδόματος ενώ -ως γνωστόν- οφείλουν να πληρώνουν εφορία, Δέκο και σουπερμάρκετ που δεν δίνουν βερεσέ.\nΓι' αυτούς η ευαισθητοποίηση περιορίσθηκε σε κάποια υπουργική απόφαση που θα εκδοθεί εν καιρώ, δηλαδή όταν περάσει ο συνηθισμένος χρόνος των 12 έως 20 μηνών μέχρι την συνταξιοδότηση. Επίσης αποκρύβεται επιμελώς ότι σαν βασικός μισθός υπολογίζεται ο προ πενταετίας ισχύων, πριν δηλλαδή τα καταργηθέντα επιδόματα ενσωματωθούν κατά μεγάλο μέρος σ' αυτόν.\nΛόγω πιέσεων της τρόικας η εν λόγω διάταξη λειτουργεί σαν κίνητρο για την αποχώρηση από την υπηρεσία των δημοσίων υπαλλήλων μια που η τάση είχε σαφώς ανακοπεί από την ταλαιπωρία ιων παραιτούμενων λόγω της καθυστερημένης συνταξιοδότησης και τα περί ευαισθητοποιήσεως είναι απλά το δείγμα της ανηθικότητας της που φαίνεται από την αδιαφορία της για την ταλαιπωρία των όσων αναμένουν την σειρά τους για να λάβουν την σύνταξή τους.\nΦυσικά αντίστοιχες συμπεριφορές βρίσκουμε και στον καθρέπτη της πολιτικής ζωής, τα ποδοσφαιρικά. Στήνοντας την παράγκα του ο ΟΣΦΠ έχοντας την ανοχή του ΠΑΟ που βολευότανε με την δεύτερη θέση, τα μισά λεφτά του τσάμπιονςλιγκ και ένα πρωτάθλημα κάθε επτά χρόνια, εξαφάνισε κάθε προσπάθεια ανατροπής του κατεστημένου όπως της ΑΕΚ το 2008 ή του ΠΑΟΚ το 2010 είτε στα χαρτιά είτε με σφυρίχτρες. Οταν περιορίσθηκαν στην μία οι δυο θέσεις χωρίς προκριματικούς αγώνες στο τσουλου η "συμμαχία" διαλύθηκε, το ίδιο και ο ΠΑΟ που διαπίστωσε στην πράξη πως οι όμιλοι του τσουλού θέλουν άλλο μπάτζετ. Η ΑΕΚ διαλύθηκε κι αυτή και το ίδιο θα πάθαινε και ο ΠΑΟΚ αν δεν εμφαιζόταν ο Ιβάν Σαββίδης σαν επενδυτής. Μόλις ισχυροποιήθηκε η θέση του ΠΑΟΚ άρχισε και το διπλό παιχνίδι από τον ΟΣΦΠ προσπαθώντας να πείσει τους αφελείς πως ο Σαββίδης είναι τουλάχιστον συνιδιοκτήτης της παράγκας αν όχι ο αποκλειστικός της ιδιοκτήτης.\nΕτσι άρχισαν να λένε για το πόσα πέναλτυ παίρνει ο ΠΑΟΚ αγνοώντας πόσα έχουν δοθεί σε βάρος του ή πόσες κόκκινες έχουν δει οι παίκτες του την στιγμή που κανένας διαιτητής ως τώρα σε 26 αγώνες πρωταθλήματος δεν έχει τολμήσει να δείξει κόκκινη κάρτα ήνα σφυρίξει πέναλτυ εις βάρος του ΟΣΦΠ. Ακόμα και ο αριθμός στις κίτρινες είναι μικρότερος από το μισό (!) του μέσου όρου των άλλων ομάδων.\nΜε ενορχηστρωμένο όλο τον φιλικό τους αθλητικό τύπο προσπαθούν να μιλήσουν για σκάνδαλο στην κατάπτωση της ποινής του Σαλπιγγίδη ενώ σκάνδαλο ήταν η πρωτόδικη εξοντωτική ποινή για μια ασαφή χειρονομία ενώ είναι γνωστό πως η αμφιβολία είναι πάντοτε υπέρ του κατηγορουμένου. Απλά σαν ελέγχοντες το σύστημα φρόντισαν για την πρωτόδικη ποινή- που θα άπεφτε σίγουρα αν όχι στον δεύτερο βαθμό, στην ουέφα- ώστε να μπορούν να κολλήσουν την ρετσινιά του ευνοουμένου στον Σαββίδη.\nΜε τον ίδιο τρόπο προσπαθούν τώρα να αλλάξουν τις ημερομηνίες των πλέηόφφς και του τελικού που οι ίδιοι επέλεξαν σε εποχές που όπως φαίνεται μετρούσαν αλλιώς τα κουκιά- πριν την έλευση Σαββίδη. Ο λόγος είναι φυσικά να διεξαχθεί ο τελικός με αντίπαλο τον Αστέρα ή τον ΠΑΟΚ εν μέσω κρισίμων αγώνων των πλάηόφφς ενώ ο ΟΣΦΠ θα είναι φρέσκος\nΗ ανήθικότητά τους φαίνεται όταν ζητούν την μετάθεση του τελικού κατά μία μέρα, από το Σάββατο 11 στην Κυριακή 12 Μάη, ώστε να δυσκολέψουν την κάθοδο των εργαζόμενων Θεσσαλονικαίων στον αγώνα στην περίπτωση που ο ΠΑΟΚ προκριθεί σ' αυτόν. Φυσικά αν δεν το πετύχουν θα μιλάνε πάλι για επιρροές του μεγαλοεπενδυτή του ΠΑΟΚ, τόσο κατάπτυστοι...\nγια λόγους αισθητικής δεν δημοσιεύω φωτογραφία του προέδρου του ΟΣΦΠ, αντ' αυτού...\nPosted by gpointofview at 9:38 π.μ. Δεν υπάρχουν σχόλια:\nLabels: ποδοσφαιρικά, πολιτικά\nΕχω επανειλημμένα τονίσει τις ομοιότητες μεταξύ πολιτικής και ποδοσφαίρου στην χώρα που ανθεί η φαιδρά πορτοκαλέα (connais-tu le pays ou fleurit l'orangee, στην ευρωπαϊκή της μορφής εξ ου και αντεγράφη η έκφραση ως είπε ο Νίκος ο Τσιφόρος).\nΟταν λοιπόν είναι δύσκολο να ερμηνεύσει κανείς τα πολιτικά δρώμενα με την ισχυροποίηση του Σύριζα, την άνοδο των Χρυσαβγιτών και άλλών μικρών κομμάτων τα οποία όμως φαίνεται να υποχωρούν π.χ. οι Ανεξάρτητοι Ελληνες καθώς και την εξαφάνιση του ΠαΣοΚ, πρέπει να καταφύγει στα αντίστοιχα ποδοσφαιρικά πρότυπα για να κατανοήσει την σημερινή κατάσταση στην Ελλάδα. Το ποδόσφαιρο σαν άθλημα είναι πιο απλό και πιο καθαρό από την πολιτική.\nΜέχρι της κρίσεως στην ποδοσφαιρική Ελλάδα κυριαρχούσε το ΠΟΚ αποτελούμενο από ΟΣΦΠ, ΠΑΟ και ΑΕΚ ανεξάρτητα αν τους τίτλους σχεδόν μονοπωλούσε ένα μόνο σωματείο. Τα σωματεία είχαν λόγο στα δρώμενα και τους κανονισμούς του παιχνιδιού και κυρίως η θέση στην προεδρία τους ήταν αντίστοιχή σε ισχύ με την θέση ενός υπουργού στην κυβέρνηση. Δεν μπορούσε ο πρώτος τυχόν- ανεξάρτητα από την οικονομική του δύναμη- να αναλάμβανε τις τύχες ενός εκ των τριών συλλόγων, ουσιαστικά υπήρχε και μια πολιτική επιρροή στην ανάδειξη του προέδρου. Θυμηθείτε, Κόκαλης στον ΟΣΦΠ, Βαρδινογιάννης στον ΠΑΟ και Νικολαΐδης στην τρίτη τη τάξει ΑΕΚ. Το ΠΟΚ ήταν κάτι σαν τον δικομματισμό που επικρατούσε στην πολιτική σκηνή, τρεφόταν από το ίδιο το σύστημα. Το ξήλωμα του ξεκίνησε από την ΑΕΚ μετά την αποχώρηση Νικολαΐδη όταν τυχάρπαστοι βρέθηκαν στο τιμόνι της ΑΕΚ χωρίς φυσικά να έχουν καμιά πολιτική δύναμη, ούτε το "όνομα" του Ντέμη με αποτέλεσμα το ΠΟΚ να γίνει εδώ και δυο-τρία χρόνια δίπολο και να μειωθεί η επιρροή του.\nΗ κρίση έφερε μεγάλες ανακατατάξεις και ο ΠΑΟ μετά την αποχώρηση του Βγενόπουλου που μέσω Πατέρα διαδέχθηκε τον Βαρδινογιάννη οδηγήθηκε σε συρρίκνωση ανάλογη με την του ΠαΣοΚ όταν διαδέχθηκε ο Βενιζέλος τον Γιωργάκη. Το ΠαΣοΚ έφτασε σε μονοψήφια νούμερα στα γκάλλοπ και ο ΠΑΟ πίσω από την πρώτη τετράδα του πρωταθλήματος. Ο Αλαφούζος είναι πλέον πιο ασήμαντος από έναν υφυπουργό, παρ' ότι πρόεδρος του ΠΑΟ. Ισχυρός πολιτικά και οικονομικά ο Σαββίδης, συνομιλητής του Σαμαρά όπως και ο Μαρινάκης, έκανε τον ΠΑΟΚ μόνο αντίπαλο εξουσίας του ΟΣΦΠ, κατι αντίστοιχο με την άνοδο του Σύριζα στα επίπεδα της ΝουΔου, μόνου πλέον εκπροσώπου του πάλαι ποτέ δικομματισμού.\nΟι πορείες του Αστέρα Τρίπολης και του Ατρόμητου -από το πουθενά- θυμίζουν τις αντίστοιχες της Χρυσαβγής και των Ανεξαρτήτων Ελλήνων με τους τελευταίους να παρουσιάζουν μια μικρή κάμψη όπως και ο Ατρόμητος άλλωστε.\nΚανείς δεν μπορεί να προβλέψει τώρα τον νικητή των επόμενων εκλογών όπως δεν ξέρει ποιός θα πάρει το πρωτάθλημα του χρόνου ή σε δυο χρόνια. Η εποχή που ο πρωταθλητής ήταν γνωστός από τον Σεπτέμβρη τελειώνει μαζί με τον δικομματισμό.\n( Λόγοι αισθητικής μου επιβάλλουν να μη δημοσιεύσω φωτογραφία του προέδρου του ΟΣΦΠ )\nPosted by gpointofview at 9:53 μ.μ. Δεν υπάρχουν σχόλια:\nLabels: ποδοσφαιρικά, πολιτικά, χιουμοριστικά\nθα ήθελα μιά σύντροφο ή πως το λένε, ταίρι\nΔεν είμαι πολύ δύσκολος αν τάχα θα μ' αρέσει\nσημάδι πως το πνεύμα της θα είναι ζωηρό\nκαι πως λατρεύει σίγουρα το αλμυρό νερό\nπου τραγουδούν τα κύματα στις βραχοπαραλίες\nΚι' όταν δεν θέλει να μιλά, να έρχεται η σειρά μου\nμονάχα εκεί στου ίντερνετ τις έντεχνες σελίδες\nμιά βόλτα επιβάλλεται γιά νάχουμε επαφή\nνα ξέρουμε τη κίνηση, τη λογοτεχνική\nPosted by gpointofview at 4:50 π.μ. Δεν υπάρχουν σχόλια:\n(το πρώτο μέρος με τα μπλε γράμματα είναι εισαγωγή για όσους δεν ξέρουν ή δεν θυμούνται γεγονότα)\nΠάνε πολλά χρόνια από την βραδιά που βρέθηκα στο ΟΑΚΑ καλεσμένος από τους Παναθηναϊκούς, μαθητές του σχολείου μου παρότι ΠΑΟΚg's. Ηταν μαζί μας και ο γυμναστής -που ήταν Ολυμπιακός- στην ρεβάνς της εκπληκτικής νίκης του ΠΑΟ το Αμστερντάμ επί του Αγιαξ με 1-0.\nΑδύνατο να ξεχάσω τρία πράγματα, την "όλα" από εβδομήντα και πλέον χιλιάδες φιλάθλους -υπήρχαν μόνο κάποιοι ελάχιστοι Ολλανδοί σε μια γωνιά- την αίσθηση που μου δημιουργήθηκε από τη σέντρα πως ο ΠΑΟ θα αποκλεισθεί- όπως και έγινε- και το κράξιμο από τους οπαδούς του ΠΑΟ στον Δώνη, "σπυριάρη" τον ανέβαζαν, κάτι χειρότερο τον κατέβαζαν. Κι όμως είχαν περάσει μόνο λίγες μέρες από τότε που δημιούργησε το γκολ της -κατα πολλούς- μεγαλύτερης νίκης του ΠΑΟ στην Ευρώπη !\nΥπάρχουν κάποιοι αθλητές που τους θυμάται κανείς για μια κάποια σημαντική στιγμή της αθλητικής ζωής τους, όλα τα άλλα επισκιάζονται. Ποιός δεν θυμάται τις δυο βολές του Αργύρη Καμπούρη που χάρισαν στην Ελλάδα τον πρώτο ευρωπαϊκό τίτλο σε επίπεο εθνικής ; Ποιός δεν θυμάται το γκολ του Βρύζα στην Αρσεναλ και τον αποκλεισμό της από τον ΠΑΟΚ που θεωρήθηκε η μεγαλύτερη έκπληξη της χρονιάς ; Ισως κάποιος από τον Βρύζα να θυμάται και το γκολ που πέτυχε στο Γιούρο της Πορτογαλλίας με το οποίο προκριθήκαμε από τους ομίλους αλλά σίγουρα δεν είναι πολλοί. Οποιον να ρωτήσεις για την καριέρα του Δώνη θα σου μιλήσει για την τρελλή κούρσα που έκανε και την πάσα στον Βαζέχα σ' εκείνο το ματς με τον Αγιαξ, τίποτε άλλο δεν θα θυμάται.\nΚι όμως λίγες μέρες μετά, στην ρεβάνς αυτού του ματς, τον έβριζαν και τον φώναζαν περιφρονητικά "σπυριάρη", μου είχε κάνει τεράστια εντύπωση.\nΟ Δώνης δεν στέριωσε στον ΠΑΟ. Πήγε Αγγλία, γύρισε στην ΑΕΚ για κάποιες αδιάφορες σεζόν, ξεχάσθηκε σαν παίκτης και εμφανίσθηκε σαν προπονητής. Ακούσθηκε στην Λάρισσα όταν κατέκτησε το κύπελλο αλλά έφυγε από εκεί αφήνοντας διαλυμένη και χρεοκοπημένη από τις πολλές μεταγραφές την ομάδα που δεν έχει συνέλθει από τότε. Επόμενος σταθμός ο Ατρόμητος όπου την πρώτη χρονιά που πήγε τελικό γλύτωσε στο τσακ τον τποβιβασμό. Βρέθηκε βέβαια στον τελικό από ένα καπρίτσιο της τύχης που έβγαλε στον έναν όμιλο τις ομάδες του ΠΟΚ και τον ΠΑΟΚ να σφαχτούν μεταξύ τους, ενώ Ατρόμητος και Ολυμπιακός Βόλου έπαιξαν με μικρότερες ομάδες και μεταξύ τους για μια θέση στον τελικό με δεδομένη την επιθυμία της πολιτείας να μην παρευρεθεί ο τότε κατηγορούμενος Μπέος στην "γιορτή του ποδοσφαίρου". Ο ΠΑΟΚ απέκλεισε τον Ολυμπιακό και αποκλείσθηκε κουρασμένος και αποδεκατισμένος από μια ΑΕΚ που προκρίθηκε από ένα στην κυριολεξία ουρανοκατέβατο γκολ από την σέντρα, στην λήξη του αγώνα της με τον ΠΑΟ ! Η ΑΕΚ κέρδισε πολύ εύκολα τον τελικό.\nΤην επόμενη χρονιά ο Ατρόμητος του Δώνη έφτασε ξανά τελικό από ένα ουρανοκατέβατο πάλι γκολ από την σέντρα, πάλι στο τελευταίο λεπτό, με τον ΠΑΟΚ αυτή τη φορά. Στον τελικό έχασε δύσκολα, στην παράταση αυτή την φορά. Ολα φυσικά οφείλονταν στον δανεικό Μήτρογλου που έβαλε 18 από τα 28 γκολ του Ατρόμητου, τα περισσότερα με ατομικές προσπάθειες.\nΟ Βρύζας βρέθηκε στην διοίκηση του ΠΑΟΚ με τον Ζαγοράκη μπροστάρη, σαν "αδερφός" του. Δύσκολες εποχές, χρήμα μόνο από τον κόσμο και τα λαμόγια υπήρχε, ο Ζαγοράκης κατάφερε να ξανακάνει τον ΠΑΟΚ υπολογίσιμο μέγεθος με οικονομικές υπερβάσεις και τον Σάντος, Οταν διεπίστωσε πως πρέπει να ασχοληθεί με τις ακαδημίες μια που δεν υπήρχε επενδυτής, έφερε τον ειδικό γι αυτές τις δουλειές Μπόλονι που ανέδειξε τον Μαλεζά, βελτίωσε τον Κατσικά και έβγαλε τον Σταφυλίδη. Αντεξε μέχρι τα μέσα της περσινής περιόδου όπου τον διαδέχθηκε ο Βρύζας, ξεχνώντας πλέον τα "αδερφικά" αισθήματα. Η χρονιά τελείωσε άσχημα λόγω της κόντρας του Βρύζα με τον Μπόλονι, στο τελος χρέωσε ένα μεγάλο ποσό στον ΠΑΟΚ για να τον διώξει.\nΕχουμε έναν έρωτα δυσεξήγητο του Βρύζα για τον Δώνη και ένα τεράστιο συμβόλαιο που του έκανε για τα τότε δεδομένα της ομάδας. Ξεπούλησαν σχεδόν ότι καλό υλικό είχε συγκεντρώσει επί Ζαγοράκη για να επιβιώσει ο σύλλογος, έτσι έλεγε ο Βρύζας. Προσέφερε όμως στον Δώνη συμβόλαιο με όσα έδινε στον Μπόλονι και 200 000 "πεταμένα" για να σπάσει το συμβόλαιο του Μπόλονι, ξεχνώντας τα περί σφικτών οικονομικών. Από την άλλη μας έλεγε για πλάνο με τις ακαδημίες που θα βγάλει ο "ειδικός" Δώνης και πάνω σ' αυτό θυσιάζονται τα δυο και πλέον εκατομμύρια από τους ομίλους του Γιουρόπα Λιγκ και μαζί στραπατσάρεται η ευρωπαϊκή εικόνα του ΠΑΟΚ συν την τιμωρία της έδρας. Συνολική ζημειά μγαλύτερη από το τότε μπάτζετ και ο ΠΑΟΚ είναι έτοιμος να διαλυθεί όταν εμφανίζεται ο Σαββίδης και όλα μοιάζουν σαν να ξεκινάνε από την αρχή !\nΔεν πείθομαι πως ο Σαββίδης αποφάσισε μέσα σε μια μέρα να μπει στον ΠΑΟΚ, ο Βρύζας το ήξερε αρκετά πριν και γι αυτό φρόντισε να εξαφανισθεί από τον ΠΑΟΚ ό,τι θύμιζε Ζαγοράκη!\nΔεν θεωρώ τυχαίο πως σαν ποδοσφαιριστές θυμόμαστε τον Δώνη και τον Βρύζα μόνο για μια φάση τον καθένα και με δυσανάλογα μεγάλο όνομα σε σχέση με αυτά που πραγματικά πρόσφεραν στα γήπεδα, συμβαίνει όταν έχεις καλό μάναντζερ ή καλές δημόσιες σχέσεις, εδώ έκανε καριέρα με πολλές μεταγραφές και πήγε στο Μουντιάλ της Αφρικής ο "βάλε ένα γκολ κι ας πεθάνω- Καπετάνο".\nΔεν θεωρώ τυχαίο πως και οι δύο πέτυχαν το γκολ της καριέρας τους τρία λεπτά πριν λήξει το παιχνίδι !\nΠροσωπικά πλέον, ούτε το ότι έχουν και οι δυο δισύλλαβο επίθετο δεν θεωρώ τυχαίο !\nΕίτε μας αρέσει είτε όχι, σε μεγάλα συμβόλαια υπάρχουν πάντοτε μίζες ή σε χρήμα ή σε είδος, κανένας δεν πάει με τον σταυρό στο χέρι. Την χειρότερη περίπτωση δεν θέλω ούτε να την σκέπτομαι αλλά στην καλύτερη των περιπτώσεων ο Δώνης έχει μια τεράστια υποχρέωση στον Βρύζα και τον βοηθά στο ξήλωμα οποιουδήποτε θυμίζει τον Ζαγοράκη στον ΠΑΟΚ, τώρα φτάσαμε στον Γκαρσία, μετά θα ακολουθήσει ο Σαλπιγγίδης, η προειδοποιητική βολή ήρθε στην Λειβαδιά όπου τον έβαλε αλλαγή στο 89, να βαστήξει το 0-0.\nΜόλις εδραίωσε την θέση του ο Δώνης, νικώντας τρία χωριά και αποκλείοντας τον Λεβαδειακό στο κύπελλο, μετά από την πρωτοφανή μεταγραφική ενίσχυση του Ιανουαρίου ξαναθυμήθηκε πως έχει αγκάθι τον Γκαρσία που τον γουστάρει ο κόσμος. Οσο η ομάδα σερνότανε χάνοντας από Ξάνθη και Τρίπολη και φέρνοντας ισοπαλίες με τον Ατρόμητο και κυρίως με τον ακατανόμαστο που εξαγρίωσε τον κόσμο, το είχε ξεχάσει και λούφαζε !\nΤον Σαλπιγγίδη θα προσπαθήσει να τον εξουδετερώσει ο Δώνης ποδοσφαιρικά μια που ξέρει πως ο Σαββίδης τον θέλει σαν κράχτη για τους Πόντιους, ενώ τον Γκαρσία θέλει να τον εξουδετερώσει σαν άνθρωπο.\nΚαι φυσικά ο Γκαρσία είναι αγκάθι περισσότερο για τον Βρύζα μια που υπάρχει λαϊκή απαίτηση να συνεχίσει ο Γκαρσία σε κάποιο πόστο στον ΠΑΟΚ όταν με το καλό κρεμάσει τα ποδοσφαιρικά παπούτσια του με την λήξη της σαιζόν. Προσπαθεί λοιπόν ο Δώνης να τον κάνει να φύγει από τώρα εκμεταλλευόμενος την ντομπροσύνη του να μη θέλει να πληρώνεται χωρίς να προσφέρει.\nΦυσικά οι επιθέσεις του Δώνη γίνονται παραμονές κρίσιμων αγώνων ώστε σε περίπτωση άσχημου αποτελέσματος το υπάρχον θέμα να αποφορτίζει το κλίμα που θα δημιουργήσει μια (ακόμη) αποτυχία του. Το ίδιο έγινε και πριν το ματς με τον Αρη, μετά η "συμφιλίωσή" του με τον Πάμπλο επισκίασε τα προπονητικά του εγκλήματα που οδήγησν στην ισοπαλία με τον ανύπαρκτο ουραγό.\nΤην ίδια ώρα ο (πρόεδρος, μη το ξεχνάμε) Βρύζας σφυρίζει αδιάφορα, μια και ο μισθός του τρέχει...\nΜακάρι όλα αυτά να υπάρχουν μόνο στην φαντασία μου.\nΣυμβόλαια πάντως μεγάλα μόνο σε ΟΣΦΠ και ΠΑΟΚ θα υπάρξουν και πολλά έγιναν, γίνονται και θα γίνουν από όσους ψάχνουν να εξασφαλίσουν μια χρυσοφόρο θέση\nPosted by gpointofview at 3:41 μ.μ. Δεν υπάρχουν σχόλια:\n( από την διηγηματοποίηση, με προσθήκες )\nΠάνε πολλά χρόνια από τότε που το Γαλαξίδι έχασε την αίγλη του με την επικράτηση του ατμού, οι Γαλαξιδιώτες επέμεναν στα πανιά -την τέχνη τους- ησύχασε όμως ο τόπος από τους θρήνους των χαροκαμένων γυναικών. Ο Χηρόλακας εξελίχθηκε σε μιά ήρεμη γειτονιά, χωρίς μαγαζιά και φασαρία, όλα αυτά επικράτησαν στο άλλο λιμάνι, την αγορά. Οι Χηρολακιώτες όμως διατήρησαν τα σπίτια τους ενώ στην αγορά όλα τα παραλιακά αλλά και αρκετά σπίτια στα ενδότερα υπέκυψαν στον αδυσώπητο νόμο της...αγοράς και κατέληξαν μαγαζιά. Πολλοί Χηρολακιώτες θεωρούν "σύνορο" τον Κάβο, την μύτη δηλαδή που χωρίζει τα δυο λιμάνια και περιορίζουν την βόλτα τους μέχρι εκεί, η διαφορά ατμόσφαιρας στα δυο λιμάνια το καλοκαίρι είναι χαώδης.\nΟ Χηρόλακας σαν λιμάνι είναι αβαθής, μόνο βάρκες μπορούν να δέσουν. Πριν κάποια χρόνια υπήρχαν διχτυάρηδες και οκταποδολόγοι που είχαν εκεί το στέκι τους. Τα ψάρια τα πήγαιναν κατ' ευθείαν στα σπίτια των αγοραστών, δεν υπήρχε η έννοια της αγοράς με τα συνεπακόλουθά της όπως στο κεντρικό λιμάνι. Στις μέρες μας, δυο τρεις παραγαδιάρηδες και λίγοι ερασιτέχνες αράζουν τα βαρκάκια τους στα νερά του Χηρόλακα. Από το Χηρόλακα δεν βλέπεις ανοικτή θάλασσα, νομίζεις πως βρίσκεσαι στην όχθη κάποιας λίμνης.\nPosted by gpointofview at 8:04 μ.μ. Δεν υπάρχουν σχόλια:\n(αναδημοσίευση, βελτιωμένη )\nΥπάρχει μια γλώσσα στην Μεσόγειο όπου ο ουρανός λέγεται Σε και η θάλασσα Μα.\nΤα ονόματα των ανθρώπων ακούγονται όπως και στην υπόλοιπη Μεσόγειο.\nΟ ουρανός θα αρχίσει να γίνεται σκούρος, όλο και πιο πολύ...\nΜετά θα πάρεις το μαύρο χρώμα της νύχτας που δεν έχει αστέρια και θα δείξεις την σκληράδα σου, Σε.\nΤο όνομά της θα μέίνει το ίδιο, "Μαρία".\nΚάθε φορά που θα ακούγεται τα παιδιά θα φεύγουν μακριά, τρομαγμένα, λες και μπορούν να ξεφύγουν απ' τ' ουρανού το σκέπαστρο.\nΤι σημασία έχει πότε είναι η γιορτή της, Σε ;\nΛατρεύω την πρωϊνή ακινησία της θάλασσας.\nΛατρεύω τον ήλιο να γλιστράει απαλά στην επιφάνειά σου και τα καΐκια ήρεμα καθισμένα πάνω σου. Σαν εραστές.\nΚαμμιά Μαρία δεν θα άντεχε τόσους πολλούς εραστές, Μα, μόνο εσύ.\nΠολλά καΐκια έχουν το όνομα "Μαρία" σκέτο ή σαν συνθετικό τους.\nΑλλά ποιός εραστής μπορεί ν' αλλάξει την ροή της θάλασσας ;\nΜόνο ν' αλλάξει ρότα απ' την ρεστία της μπορεί, τίποτε άλλο.\nΚάπως έτσι τις αντέχει τις "Μαρίες" η ζωή μας, Μα.\nΣκέφτηκα πως ενώ τα δυο απέραντα που αντικρύζει ο άνθρωπος είναι η θάλασσα κι' ο ουρανός, συμβολίζονται με τον ελάχιστο συνδυασμό γραμμάτων σ' αυτή την γλώσσα.\nΣτα ελληνικά, οι δύο αυτές λέξεις, ο ουρανός κι η θάλασσα "απαιτούν" από επτά γράμματα ενω η ασημαντότητα δώδεκα και το απειροελάχιστο δεκατέσσερα γράμματα.\nΠρώτη φορά έννιωσα να υστερεί στο μέτρημα η ελληνική γλώσσα.\nΗ γλώσσα είναι η τοπική διάλεκτος της Τζένοβα. Ισως δεν ήταν τυχαίο ότι εκεί προτίμησε να περάσει τα ώριμα χρόνια της ζωής του ο Τζιουζέππε Βέρντι\nPosted by gpointofview at 7:33 π.μ. Δεν υπάρχουν σχόλια:\nPosted by gpointofview at 2:14 μ.μ. Δεν υπάρχουν σχόλια:


Τραγική ειρωνεία! Ο μεγαλύτερος σε έκταση δήμος της Νέας Υόρκης και πιο πυκνοκατοικημένος μαζί με το Μπρούκλιν, το Κουίνς, λέγεται πως πήρε το όνομά του στο δεύτερο μισό του 17ου αιώνα, από την Πορτογαλέζα πριγκίπισσα Αικατερίνη της Μπραγκάνσα, η οποία έγινε βασίλισσα της Αγγλίας όταν παντρεύτηκε τον Κάρολο τον Δεύτερο. Εκεί, στις φτωχές συνοικίες εγκαταστάθηκε ο κορωνοϊός και άρχισε την θανατηφόρα δράση του. Ένα από τα ορμητήριά του, η συνοικία Κορόνα! Στις αρχές Μαρτίου, όταν αρρώστησε ο γνωστός τηλεπαρουσιαστής, αδερφός του δημάρχου της Νέας Υόρκης, ο Άντριου Κουόμο έσπευσε να διακηρύξει πως ο ιός χτυπάει το ίδιο όλους τους ανθρώπους. Τον αποκάλεσε “γκρέιτ εκουαλάιζερ”, δηλαδή μεγάλο ισοσταθμιστή! Το ίδιο είπε και η Μαντόνα, μέσα από την πολυτελή μπανιέρα της. Σύντομα ήρθε η πλήρης διάψευση για αυτές τις υποκριτικές αμπελοφιλοσοφίες.\nΤο ξέσπασμα της επιδημίας του Covid-19 στη Νέα Υόρκη έφερε στην επιφάνεια τα βαθιά κοινωνικά ρήγματα που διατρέχουν την αμερικάνικη μεγαλούπολη. Ύστερα από τα πρώτα μαζικά κρούσματα της ασθένειας και των θανάτων, πλήθος στατιστικών στοιχείων που άρχισαν να συγκεντρώνονται επιβεβαιώνουν με αναμφισβήτητο τρόπο πως ο κορωνοϊός, όπως και άλλες ασθένειες βέβαια, «αγαπά» τις φτωχές εργατικές γειτονιές, στις οποίες κατοικούν κυρίως μαύροι και Λατίνοι. Έτσι, το Κουίνς και οι φτωχογειτονιές στο Μπρονξ και στο Μπρούκλιν έχουν τα πρωτεία στη διάδοση της ασθένειας και στις ανθρώπινες απώλειες, σε σχέση με τις περιοχές που πλειοψηφούν μεσαία και ανώτερα κοινωνικά στρώματα και λευκοί. Από τους τελευταίους, άλλωστε, αρκετοί φρόντισαν να φύγουν νωρίς-νωρίς για τις δεύτερες κατοικίες τους στα προάστια, για να αποφύγουν την πανδημία. Ο όγκος των σκουπιδιών στις πλούσιες γειτονιές έχει μειωθεί αφύσικα τις τελευταίες εβδομάδες, σύμφωνα με τις υπηρεσίες καθαριότητας. Πρωταθλητές στις μολύνσεις και τους θανάτους είναι οι περιοχές Κορόνα, Τζάκσον, Κάμπρια Χάιτς, ανατολικό Έλμχερστ, Τζάκσον Χάιτς, Κουίνς Βίλατζ, οι περισσότερες γειτονιές στο Κουίνς. Οι ταχυδρομικοί τομείς 11368, 11369 και 11370 κρατούν τα πρωτεία από την πρώτη ημέρα. Τους συναγωνίζονται ορισμένες γειτονιές στο ανατολικό Μπρονξ. Το ποσοστό θνησιμότητας για τους Αφροαμερικάνους, τους Λατίνους, αλλά και τους Ασιάτες είναι τουλάχιστον διπλάσιο σε σχέση με αυτό των λευκών Νεοϋορκέζων, φτάνοντας σύμφωνα με τελευταία στοιχεία στους 20 θανάτους ανά εκατό χιλιάδες για τους πρώτους και 23 για τους δεύτερους. Αντίθετα, στον λευκό πληθυσμό ο δείκτης είναι 10,2.\nΗ διαπίστωση προξένησε έκπληξη μόνο σε όσους θέλουν να ξεχνούν πως σε μια από τις εμβληματικές μητροπόλεις του δυτικού καπιταλισμού, οι ανισότητες είναι τρομακτικές. Οι άνθρωποι εδώ αρρωσταίνουν βαριά και πεθαίνουν, ακριβώς επειδή είναι ευάλωτοι εξαιτίας των δυσμενών κοινωνικών συνθηκών μέσα στις οποίες ζουν και δουλεύουν. Δεν χρειάζεται να είναι κανείς ειδικός για να αντιληφθεί γιατί ο ιός καλπάζει και κερδίζει τη μάχη στα κατώτερα κοινωνικά στρώματα και στις φτωχογειτονιές. Μικροί και ανθυγιεινοί χώροι κατοικίας, ασφυχτικά γεμάτοι. Φθηνή και για αυτό κακή διατροφή, η οποία έχει κάνει την παχυσαρκία, τον διαβήτη και τις καρδιακές νόσους ενδημικές καταστάσεις στις κοινότητες. Καθημερινή χρήση των υπερφορτωμένων μέσων μαζικής μεταφοράς. Συνεχής έκθεση στην ατμοσφαιρική ρύπανση. Έλλειψη συστηματικής ιατρικής φροντίδας και δυνατότητας πρόσβασης σε δομές περίθαλψης. Ανύπαρκτη πολιτική πρόληψης. Βαριά δουλειά σε εργοστάσια και στους δρόμους ανάμεσα στο πλήθος, δίχως απαραίτητα μέσα προστασίας. Έκθεση σε ανεξέλεγκτη μόλυνση λόγω της εργασίας σε ανθυγιεινά επαγγέλματα ή σε δουλειές που δεν μπορούν να γίνουν με τηλεργασία κ.λπ. Όλα τα παραπάνω είναι ορισμένοι από τους λόγους στους οποίους αποδίδουν οι επιστήμονες την ευκολία μετάδοσης αλλά και την θανατηφόρα δράση του ιού. Δεν είναι η γενετική προδιάθεση των μαύρων ή των Ισπανόφωνων, αλλά η κοινωνική συνθήκη που τους καθιστά απροστάτευτους. Δεν είναι η φυλή, αλλά η κοινωνική τάξη που καθορίζει τον καλπασμό της επιδημίας. «Δεν μπορούμε να αλλάξουμε δεδομένα δεκαετιών», είπε με κυνισμό ένας κρατικός αξιωματούχος, ομολογώντας έτσι την ιστορική κοινωνική διάσταση του φαινομένου.\nΠολύ πριν επιτεθεί στη Νέα Υόρκη ο κορωνοϊός, η διαφορά εισοδήματος στη μητρόπολη αποτελούσε ήδη ζήτημα ζωής και θανάτου. Οι πρόωροι θάνατοι, ιδιαίτερα κάτω του ορίου των 65, είναι σταθερά πολύ συχνότεροι στα χαμηλά κοινωνικά στρώματα. Σε μια από τις τελευταίες έρευνες, βεβαιώθηκε πως εάν είσαι Νεοϋορκέζος, κάτω των 65 και ανήκεις στο φτωχότερο 25%, έχεις περισσότερες από διπλάσιες πιθανότητες να πεθάνεις πρόωρα, από αυτούς που ανήκουν στο υψηλότερο τεταρτημόριο της εισοδηματικής κλίμακας. Ανάλογα είναι τα δεδομένα σε όλες Ηνωμένες Πολιτείες. Στο Σικάγο, στο Ντιτρόιτ αλλά και στον Νότο, στην Ορλεάνη, στο Σάρλοτ και αλλού, οι μαύροι και άλλες φτωχές εισοδηματικά κοινότητες υπέρ-εκπροσωπούνται στους αριθμούς των θετικών στον ιό και των θανάτων. Δίπλα τους και άλλες κατηγορίες αποκλεισμένων και καταπιεσμένων. Ινδιάνοι, φυλακισμένοι, άστεγοι και μετανάστες δίχως χαρτιά. Υπάρχει από παλιά ένα γνωστό γνωμικό που λένε μεταξύ τους οι Αφροαμερικάνοι. “ Όταν η Αμερική κρυώνει, οι μαύροι παθαίνουν πνευμονία!” Για μια ακόμη φορά, αποδείχθηκε τραγικά αληθινό!\nΔΙΑΒΑΣΤΕ το άρθρο των Annie Correal και Andrew Jacobs στους Νιου Γιορκ Τάιμς σε μετάφραση της σελίδας Antapo/krisis\nΔΕΙΤΕ ένα διαρκώς ενημερωμένο χάρτη με την πορεία της πανδημίας στην Νέα Υόρκη.


ΓΑΝΔΗ-ΣΕΡΚΛ / LA GANTOISE-CERCLE BRUGGE\nx-betonet » γενική συζήτηση » Ποδόσφαιρο » ΓΑΝΔΗ-ΣΕΡΚΛ / LA GANTOISE-CERCLE BRUGGE\n1 ΓΑΝΔΗ-ΣΕΡΚΛ / LA GANTOISE-CERCLE BRUGGE Την / Το Παρ 15 Φεβ 2008 - 17:50\nRef/Διαιτητής: Alain Hamer\nLA GANTOISE: Thijs (Mid - pl. 14 / 1 g.), Mutavdzic (Def - pl. 12 / 0 g), Smoje (Def - pl. 1 / 0 g.)\nCERCLE: De Sutter (Att. - pl. 20 / 10 g.)\nΑκόμα και αν η Γάνδη είναι γηπεδούχος, δεν έχει πείσει φέτος με την απόδοσή της. Στο προηγούμνπο παιχνίδι ηττήθηκε εκτός έδρας από τη Ζούλτε Βάρεγκεμ 2-1 όντας μετριότατη αγωνιστικά. Το γκολ της προσωρινής ισοφάρισης είχε πετύχει ο Suler στο 47.\nΣήμερα δεν υπολογίζει σε τρεις πολύτιμους παικτες. Και αν ο Smoje δεν έχει προλάβει να μπει ακόμα για τα καλά στην ομάδα, οι Mutavdzic, Thijs είναι μονάδες που έχουν προσφέρει πολλά έως σήμερα και η αντικατάστασή τους είναι σοβαρόςπονοκέφαλος για τον Sollied.\nΗ Σερκλ φάνηκε να ξεπερνάει με αίσιο τρόπο το σοκ από τον σοβαρό τραυματισμό του De Suter, βασικότατου επιθετικού και εκ των κορυφαίων στο Βέλγιο φέτος. Επικράτησε με το ευρύ 4-2 εκτός έδρας της Dender χάρη στα τέρματα των Barbe, Nyoni, Serebrenikov, De Smet. Είναι σε καλή κατάσταση και εκτός του μόνιμα απόντα, πλέον, De Sute ο τεχνικός των πράσινων De Boeck άφησε στον πάγκο τον ανέτοιμο Iachtchouk που επέστρεψε στην τελευταία προπόνηση, αλλά έχει χάσει τρεις φορές την προπόνηση αυτή την εβδομάδα. Θα παίξει αν παραστεί ανάγκη για μισή ή και λίγο παραπάνω.\nLA GANTOISE starting 11- ΓΑΝΔΗ ενδεκάδα\nBENCH/στον πάγκο: Azofeifa, Grncarov, Haznadar, Ljubijankic, Martinovic, Rosales, Svetlicic, Vermouth\nCOACH/προπονητής: Trond Sollied\nCERCLE BRUGGE starting 11- ΣΕΡΚΛ ΜΠΡΙΖ ενδεκάδα\nBENCH/Στον πάγκο: Dantschotter, De Wulf, Vandenbussche, Iachtchouk, Nyoni, Eboigne, Gjuzelov, Artz\nCOACH/Προπονητής: Glen De Boeck\n2 Απ: ΓΑΝΔΗ-ΣΕΡΚΛ / LA GANTOISE-CERCLE BRUGGE Την / Το Παρ 15 Φεβ 2008 - 20:55\nΒΕΒΑΙΑ ΜΠΟΡΕΙ ΚΑΝΕΙΣ ΠΑΝΤΑ ΝΑ ΕΠΙΣΚΕΠΤΕΤΑΙ ΤΟ ΕΓΚΥΡΟ ΣΑΙΤ...\n...και να μαθαίνει την αλήθεια. Οτι ο Φατιγκά είναι τιμωρημένος, ότι ο Μούταβτζιτς δεν υπάρχει, ότι ο Σμόγιε παίζει, αλλά και το κυριώτερο; Οτι έγινε συγχώνευση Γκενκ με Γάνδη !!!!!!!!\nΜπορεί να κάνω λάθος εγώ και να έχει δίκαιο ο "επαγγελματίας". Θα δείξει σε λίγη ώρα. Κρατηθείτε, προσδεθείτε, φύγαμε.....................\nΑπό την ήττα με σκορ 2-1 από τη Ζούλτε Βάρεγκεμ προέρχεται η Γάνδη. Η αποβολή του Καλιλού Φαντιγκά ήταν αυτή που στοίχισε στην ομάδα του αφού στο τελευταίο ημίωρο και με το παιχνίδι να είναι στο 1-1 η Ζούλτε Βάρεγκεμ πίεσε και κατάφερε να σκοράρει. Η Γάνδη πάντως παρά την ήττα της πραγματοποίησε αξιόλογη εμφάνιση και θα μπορούσε να πάρει το θετικό αποτέλεσμα αν δεν είναι αντικρίσει την κόκκινη κάρτα ο Σενεγαλέζος.\nΗ απώλεια στην αναμέτρηση με τη Ζούλτε Βάρεγκεμ προκάλεσε δυσαρέσκεια αφού η προηγούμενη νίκη επί των Βρυξελλών δεν βρήκε αντίκρισμα. Γενικότερα το τελευταίο διάστημα η Γκενκ δεν πείθει με τις εμφανίσεις της αφού παρουσιάζει πολλές μεταπτώσεις στην απόδοση της. Οι απουσίες έχουν παίξει σημαντικό ρόλο, αλλά δεν είναι η μόνη αιτία για τις απώλειες βαθμών.\nΟι επιστροφές των Μάσιμο Μόγια και Μίλος Μάριτς που εξέτισαν τις ποινές τους αναμένεται να ισχυροποιήσει τη μεσαία γραμμή της Γάνδης. Ωστόσο πλήγμα είναι η απουσία του πολύπειρου Καλιλού Φαντιγκά που αποβλήθηκε στον τελευταίο αγώνα και δεν έχει δικαίωμα συμμετοχής, ενώ κάρτες έχει συμπληρώσει και ο ανασταλτικός μέσος, Μπερντ Τάις.\nΜπράιαν Ρουίζ - 9 γκολ\nΗ κακή πορεία της Γάνδης το τελευταίο διάστημα έχει προκαλέσει απογοήτευση στους οπαδούς της ομάδας που θεωρούν βασικό υπεύθυνο τον προπονητή, Τροντ Σόλιντ. Μάλιστα δεν είναι λίγοι αυτοί που ζητούν την απομάκρυνση του Νορβηγού τεχνικού και είναι πιθανό σε περίπτωση νέας απώλειας απέναντι στη Σερκλ να σταματήσει και η στήριξη της διοίκησης.\nΓιοργκάσεβιτς, Ντε Ρόεκ, Σμόγε, Μάριτς, Μόγια, Γκροντίν, Ροσάλες, Αζοφέιφα, Φόλεϊ, Ολουφαντέ, Ρουίζ.\nΠολύ καλή εμφάνιση και νίκη για τη Σερκλ επί της Ντέντερ την προηγούμενη εβδομάδα. Το 4-2 αντικατοπτρίζει απόλυτα την εικόνα του παιχνιδιού αφού η ομάδα του Μπριζ αγωνίστηκε για μία ακόμα φορά πολύ επιθετικά, προσέφερε θέαμα και δίκαια πήρε τρεις ακόμα βαθμούς.\nΣτις επιτυχίες επέστρεψε η Σερκλ μετά τη λευκή ισοπαλία στο ντέρμπι με τη Σταντάρ Λιέγης πριν από μία εβδομάδα. Ο σύλλογος του Μπριζ δεν έχει ηττηθεί από τις αρχές Νοεμβρίου και εντυπωσιάζει με τη φετινή του πορεία που έχει ξεπεράσει και την πιο αισιόδοξη πρόβλεψη. Πολύ σημαντικό μάλιστα είναι το γεγονός ότι πετυχαίνει πολλά γκολ αφού αγωνίζεται άκρως επιθετικά.\nΜετά τον Τομ Ντε Σούτερ και ο έτερος πρώτος σκόρερ της ομάδας, Όλεγκ Ιάτσουκ, τραυματίστηκε, ευτυχώς γι’ αυτόν πάντως ελαφρά. Ο Ουκρανός άσος αντικαταστάθηκε στο πρώτο ημίχρονο της αναμέτρησης με την Ντέντερ αλλά ο τραυματισμός του δεν αποδείχθηκε σοβαρός. Απέναντι στην Γάνδη βρίσκεται στην αποστολή αλλά ακόμα δεν είναι βέβαιο ότι θα δώσει το "παρών".\nΌλεγκ Ιάτσουκ / Τομ Ντε Σούτερ - 10 γκολ\nΒέρμπιστ, Πορτιέρ, Βαν Μολ, Βιανέ, Μπόι, Γκομπαμί, Χασί, Σερεμπρένικοφ, Ντε Σμετ, Εμποϊγκμπε, Σνέλντερς.\n3 Απ: ΓΑΝΔΗ-ΣΕΡΚΛ / LA GANTOISE-CERCLE BRUGGE Την / Το Παρ 15 Φεβ 2008 - 23:01\nBojan Jorgacevic Bram Verbist\nJonas De Roeck Anthony Portier\nMassimo Moia Tom Van Mol\nRoberto Rosales Denis Viane\nMarko Suler Frederik Boi\nKhalilou Fadiga Honour Gombami\nChristophe Grondin Besnik Hasi\nMilos Maric Sergiy Serebrennikov\nBryan Ruiz Tony Sergeant\nDominic Foley Stijn De Smet\nAdekanmi Olufade Oleg Iachtchouk


ΤΟ ΔΙΑΛΕΙΜΜΑ: ΑΠΟΚΛΕΙΣΤΙΚΟ\nΑΝΤΑΛΛΑΓΗ ΤΟΥ ΣΧΟΛΕΙΟΥ ΜΕ... ΝΕΚΡΟΤΑΦΕΙΟ!\nΕπήλθε συμφωνία μεταξύ των δήμων Γλυφάδας και Ελληνικού- Αργυρούπολης με επίκεντρο το χώρο του 3ου Γυμνασίου Γλυφάδας (το 3ο Λύκειο είναι φιλοξενούμενο).\nΈνας χώρος που ανήκει στην Γλυφάδα και βρίσκεται στην Αργυρούπολη. Έκταση που τόσο ο σημερινός δήμος Ελληνικού- Αργυρούπολης όσο και ο πρώην δήμος Αργυρούπολης επιδίωξαν η "ξένη" νησίδα να γίνει επικράτεια τους αλλά απέτυχαν. Η χρήση της ως εκπαιδευτήριο λειτουργούσε αποτρεπτικά για κάθε απόπειρα που έκαναν.\nΗ Γλυφάδα στενάζει να φιλοξενήσει τους νεκρούς της. Το λεγόμενο νέο νεκροταφείο είναι άγνωστο αν και πότε θα λειτουργήσει. Ο νέος περιβαλλοντικός νόμος επιτρέπει την επέκταση των υφισταμένων. Το νεκροταφείο της Αργυρούπολης έχει όλο το βουνό που συνορεύει δικό του να απλωθεί βόρεια και ανατολικά προς τα όρια της Γλυφάδας. Περιοχή της πόλης μας που δεν κατοικείται.\nΒρέθηκε λοιπόν η κοινή συνισταμένη, το κοινό συμφέρον των δύο δήμων. Κουμπάρος σε αυτόν τον αρραβώνα είναι πρώην δήμαρχος της περιοχής που διατηρεί στενές επαφές με τους δύο δημάρχους. Τυχαίες άλλως τε δεν είναι οι κοινές απόψεις και δράσεις τους για το μέλλον του Αεροδρομίου Ελληνικού.\nΌλες οι ενέργειες γίνονται με απόλυτη μυστικότητα για να μην διαρρεύσουν και προκληθεί κάποια παρενέργεια και δημιουργήσει πρόβλημα επανεκλογής τους. Μετρημένοι στα δάκτυλα των δύο χεριών είναι οι μυημένοι στην συναλλαγή.\nΤο νέο όριο των δύο δήμων\nΕμείς πως το μάθαμε; Τυχαία! Πριν ένα μήνα είδαμε έξω από το σχολείο ένα τοπογραφικό συνεργείο να κάνει μετρήσεις. Αυθόρμητα ρωτήσαμε τι μετρούν και μας απάντησαν τη διαμόρφωση των νέων ορίων με επιστημονικό τρόπο. Το τελευταίο μας προβλημάτισε και μόλις πρόσφατα μπορέσαμε να λύσουμε το γρίφο που κρύβεται πίσω από τον... επιστημονικό τρόπο!\nΤο "deal" θέλει να μετακινούνται τα όρια της Γλυφάδας προς το δρόμο του νεκροταφείου που θα γίνει οριακή οδός των δύο δήμων. Προηγουμένως το νεκροταφείο θα έχει επεκταθεί ανατολικά και βόρεια κατά 30 στρέμματα. Τα 23 θα βρεθούν στο νέο όριο της Γλυφάδας.\nΗ νέα θέση των σχολείων\nΤο 3ο Γυμνάσιο (με το Λύκειο) μεταφέρονται στο ιδιόκτητο οικόπεδο που βρίσκεται στην διασταύρωση των οδών Ευξείνου Πόντου και Αγίου Νεκταρίου. Παρέχεται επιπλέον έκταση ώστε να λειτουργήσουν τα δύο σχολεία με δικό τους προαύλιο και κοινόχρηστο αθλητικό κέντρο. Την μελέτη και την οικοδόμηση των εγκαταστάσεων έχουν αναλάβει τρεις χορηγοί.\nΤο σχολικό συγκρότημα υπολογίζεται να παραδοθεί σε 18 μήνες το αργότερο και οι εργασίες ξεκινούν στις 3 Ιανουαρίου 2015!\nΣήμερα γύρω στις 10:00 το βράδυ έχουμε βαρυσήμαντο ντοκουμέντο που μετά από αυτό το ρεπορτάζ θα μας παραδοθεί και θα σας το παρουσιάσουμε!\nΑνώνυμος 1 Απριλίου 2014 - 8:43 μ.μ.\nΑνώνυμος 1 Απριλίου 2014 - 10:39 μ.μ.\nΕίστε βέβαιοι ότι αυτό είναι πρωταπριλιάτικο ψέμα; Εμένα μου φαίνεται ρεαλιστικό και είναι η μόνη λύση του προβλήματος του κοιμητηρίου αλλά και του σχολείου να βρίσκεται στον οικισμό της Τερψιθέας. Τέλος δε για να κτιστεί για αυτή την γενιά το έργο πρέπει να τι αναλάβει ο χορηγός του παλαιού Δημαρχείου. Για την ιστορία ξοδεύτηκαν εκατομμύρια ευρώ των δημοτών χωρίς να τελειώνει


Οι ζωγραφιές μας στην «Ασπρόμαυρη Εικόνα» – Γέλα Χαμογέλα\nΣτο νέο βίντεο κλιπ του Γιώργου Χαραλαμπόπουλου με τίτλο «Ασπρόμαυρη Εικόνα» κάνουν την πρώτη εμφάνισή τους οι ζωγραφιές των παιδιών μας! Ο Γιώργος Χαραλαμπόπουλος στον προσωπικό του λογαριασμό στο facebook αναφέρεται στο πραγματικό γεγονός που τον οδήγησε στη συγγραφή του συγκεκριμένου τραγουδιού.\n«Άκουσα για ένα παιδί 7 χρονών με αυτισμό, που μεγάλωνε χωρίς πατέρα εξαιτίας του «ιδιαίτερου» χαρακτήρα του. Δεν τον έκαναν παρέα τα παιδιά στο σχολείο και γενικά αντιμετώπιζε προβλήματα με τους «φυσιολογικούς» γύρω του. Κάποια στιγμή λοιπόν η δασκάλα του κατάλαβε ότι όλες οι ζωγραφιές του ήταν ασπρόμαυρες. Όταν τον ρώτησε γιατί δε βάζει χρώμα, εκείνος της απάντησε ερωτηματικά. Κυρία στον παράδεισο υπάρχουν κανόνες; Γιατί αν δεν υπάρχουν, εκεί θέλω να πάω να ζήσω.\nΨυχούλα μου γλυκιά δεν σε ξέρω, ούτε κι εσύ εμένα, κι όμως μου χάρισες ένα τραγούδι, ένα ομώνυμο ep και αυτό το βίντεο. Στα αφιερώνω με όλη μου την καρδιά! Μπορεί να μην ξέρω αν τελικά ο παράδεισος έχει κανόνες, όμως εύχομαι να είσαι πάντα καλά κι ευτυχισμένος σε αυτόν τον κόσμο που δεν θα αλλάξει ποτέ…!!!»\nΚαλοτάξιδο Γιώργο! Πάντα επιτυχίες!\n<iframe width=”560″ height=”315″ src=”https://www.youtube.com/embed/VCNlGSngZT0″ frameborder=”0″ allowfullscreen></iframe>


"Μία νυχτερίδα στο σουτιέν μου!" - Blue Vayeros Forum\n"Μία νυχτερίδα στο σουτιέν μου!", ΗΘΕΛΑ ΝΑ 'ΞΕΡΑ ΠΩΣ ΜΠΗΚΕ\nΗ Άμπι Χόκινς, ρεσεψιονίστ σε ξενοδοχείο της Βρετανίας, αισθάνθηκε κάτι να δονείται πάνω στο σώμα της, την ώρα που πήγαινε στη δουλειά της.\nΑρχικά νόμιζε ότι ήταν το κινητό της που είχε στην εσωτερική τσέπη του σακακιού της. Προς μεγάλη της έκπληξη όμως, ήταν μία νυχτερίδα που είχε τρυπώσει στο σουτιέν της!\n«Μόλις κατάλαβα ότι επρόκειτο για νυχτερίδα , σοκαρίστηκα αλλά ταυτόχρονα ένιωσα και λύπη για το αθώο ζώο», είπε η 19χρονη Βρετανίδα στην εφημερίδα Eastern Daily Press.\n«Δεν κατάλαβα καν ότι υπήρχε κάτι μέσα στο σουτιέν μου. Την προηγούμενη νύχτα είχα πιει 1- 2 ποτηράκια και το πρωί ξύπνησα άρον άρον για να πάω στη δουλειά», αφηγείται η νεαρή ρεσεψιονίστ. «Ήμουν τόσο απασχολημένη όλη τη μέρα που ούτε καν μπήκα στον κόπο να δω τι με δονούσε».\nΗ Άμπι Χόκινς, «απελευθέρωσε» τη νυχτερίδα όταν ήταν στο γραφείο της μαζί με συναδέλφους της. Το νυχτόβιο ζώο, πετάχτηκε και κρύφτηκε σε μία σκοτεινή γωνία. Λίγο αργότερα, κατάφεραν να το εγκλωβίσουν και να το αφήσουν ελεύθερο στη φύση.\nΡΕ ΚΟΠΕΛΙΑ, ΤΟ 'ΧΕΙΣ ΨΑΞΕΙ ΜΗΠΩΣ ΑΠΟ ΤΟ ΠΟΛΥ BACARDI Ο ΟΡΓΑΝΙΣΜΟΣ ΣΟΥ ΕΚΡΙΝΕΙ ΝΥΧΤΕΡΙΔΕΣ;;;\nΓΙΑΤΙ ΑΛΛΙΩΣ, ΠΩΣ ΜΠΗΚΕ\nΑΦΟΥ ΔΕΝ ΕΒΓΑΛΕ ΚΑΝΑ "ΒΡΟΝΤΟΣΑΥΡΟ" ΜΕΣΑ ΑΠ' ΤΟ ΒΡΑΚΙ ΠΑΛΙ ΚΑΛΑ ΝΑ ΛΕΕΙ.........\n....γιατι χωρις εσενα δεν μπορωωωωωωωωω...\nΑΠΟ ΤΗΝ ΑΛΛΗ, ΚΑΛΑ ΝΑ ΠΑΘΕΙ\nΔΕΝ ΠΗΓΕ ΣΤΟΝ JES ΝΑ ΠΑΡΕΙ ΕΣΩΡΟΥΧΑ ΜΠΑΣ ΚΑΙ ΣΤΡΑΒΩΘΕΙ ΚΑΝΑΣ ΧΡΙΣΤΙΑΝΟΣ ΚΑΙ ΤΗ ΣΥΜΜΑΣΕΙ ΚΙ ΕΤΣΙ ΕΠΙΑΣΕ "ΝΥΧΤΕΡΙΔΕΣ ΚΙ ΑΡΑΧΝΕΣ ΓΛΥΚΕΙΑ ΜΟΥ"\nΕκδοση Lo-Fi Η Ώρα είναι: 2nd December 2021 - 06:59 AM


Θέμα: «Απόρριψη πρότασης για αποκάλυψη Ελλήνων φοροφυγάδων» - Ερωτήσεις 2010 - Νίκος Ι. Νικολόπουλος Βουλευτής Αχαϊας\nΟ Υπουργός Οικονομικών Γιώργος Παπακωνσταντίνου φέρεται ότι απέρριψε(!) πρόταση του πρώην στελέχους πληροφορικής, ελβετικών τραπεζών Ερβέ Φαλσιανί ο οποίος ζητούσε τρία εκατομμύρια ευρώ για να παραδώσει στην ελληνική Κυβέρνηση CD με κωδικούς καταθέσεων περίπου δεκατριών δισεκατομμυρίων ευρώ(!) στην Ελβετία, 2.650 Ελλήνων φοροφυγάδων!\nΑμέσως μετά, στην Γερμανία, μερίδα επιφανών δικηγόρων αντέδρασε υποστηρίζοντας ότι δεν είναι δυνατόν το επίσημο κράτος να έχει συναλλαγή με έναν υποκλοπέα απορρήτων τραπεζικών στοιχείων. Ωστόσο δόθηκε δημοσιότητα σε αντίθεση με τους ελληνικούς χειρισμούς που έμειναν στο σκοτάδι.\nΑρχικώς ο γενικός γραμματέας του Υπουργείου Οικονομικών Δημήτρης Γεωργακόπουλος παραδέχθηκε το γεγονός σε εκπομπή του «Mega», ενώ μετά και από δημοσιεύματα εφημερίδων είχε πει «ναι μας έχει γίνει μια πρόταση όπως αυτή που έγινε στην Γερμανία. Όλες οι καταθέσεις σου δίνονται σε ένα CD που έχεις όνομα, επώνυμο, διεύθυνση και τι κατάθεση έχει ο καθένας, αλλά δεν έχει αποσαφηνιστεί κάτι ακόμα», αλλά ακολούθησε πολιτική σιωπή.\nΗ σιωπή του Υπουργού Οικονομικών ίσως ήταν σε συνεννόηση με το γραφείο του Πρωθυπουργού διότι σε μια τέτοια «βόμβα» είναι προφανές ότι ένας Υπουργός όπως των Οικονομικών θα ζητήσει την πολιτική κάλυψη του Πρωθυπουργού.\nΊσως ακόμη ο Υπουργός Οικονομικών πιστεύει ότι με τα... «κίνητρα» που έχει δώσει θα επιτύχει τον επαναπατρισμό και τη νομιμοποίηση αυτών των καταθέσεων από τις ελβετικές τράπεζες και δεν θέλει να προκαλέσει την οργή των μεγαλοκαταθετών, αγοράζοντας το CD που ενοχοποιεί πολλούς. Φαίνεται λοιπόν ότι το πραγματικό κίνητρο του Υπουργού Οικονομικών είναι ο φόβος, μετά και την αποκάλυψη για την τεράστια περιουσία Τσοχατζόπουλου. Φοβάται δηλαδή το ενδεχόμενο, μεταξύ των 2.650 ονομάτων που περιέχει το ηλεκτρονικό αρχείο του Φαλσιανί να περιέχονται και μεγάλα ονόματα του «ιστορικού» ΠΑΣΟΚ που θα φέρουν σε δύσκολη θέση την κυβερνητική παράταξη.\n• Ήλθε σε επαφή ο Ερβέ Φαλσιανί με την ελληνική Κυβέρνηση; Αν ναι, πότε ήλθε σε επαφή; Ζήτησε να πουλήσει στην ελληνική Κυβέρνηση το επίμαχο CD με τις τραπεζικές καταθέσεις Ελλήνων στην Ελβετία και έναντι τι ποσού;\n• Τι ενέργειες έκανε η ελληνική Κυβέρνηση; Αγοράστηκε το CD; Αν ναι τι ενέργειες έχει κάνει μετά τη συναλλαγή η Κυβέρνηση; Αν όχι, γιατί δεν αγοράστηκε το CD;\n• Γιατί ο Υπουργός Οικονομικών, δεν απάντησε καν στις σχετικές οχλήσεις του Γενικού Γραμματέα. του Υπουργείου όπως έχει παραδεχθεί ο ίδιος ο Γενικός Γραμματέας;\n• Προκύπτει οικονομικό όφελος για τη χώρα όπως συνέβη στην περίπτωση της Γερμανίας; Τι όφελος;\n• Ήταν σε γνώση του Πρωθυπουργού το ζήτημα; Αν ναι, τι εντολή έδωσε ο Πρωθυπουργός; Αν όχι, γιατί;


Εφη: Με κορμί που κολάζει! | Espresso\nΕφη: Με κορμί που κολάζει!\nΗ Εφη Κυριάκου είναι μια γυναίκα που, χωρίς αμφιβολία, διαθέτει κορμί-θανατηφόρο, που θα ζήλευαν ακόμη και τα πλέον έμπειρα και διάσημα μοντέλα. Μια ματιά (ακόμη και φευγαλέα) στις αισθησιακές της φωτογραφίες είναι αρκετή για να «κολλήσει» τόσο το βλέμμα όσο και το αδηφάγο ανδρικό μυαλό.\nΦυσικά, το καλοσχηματισμένο κορμί της και οι ποθητοί κοιλιακοί της είναι αποτέλεσμα σκληρών και καθημερινών προπονήσεων, αφού προτού ασχοληθεί με το modeling η Εφη ήταν επαγγελματίας αθλήτρια σε ομάδα volley.\nΑπό τη στιγμή που αποφάσισε να εγκαταλείψει τους αγωνιστικούς χώρους και να δοκιμάσει την τύχη της στις πασαρέλες η εκρηκτική Εφη σημειώνει σταθερά ανοδική πορεία και έχει κάνει limit up στις μετοχές της.\nΗ ίδια δείχνει να απολαμβάνει την επιτυχία της, ωστόσο εργάζεται με πολύ εντατικούς ρυθμούς, αφού οι αθλητικές της εμπειρίες την έχουν διδάξει πως για να πετύχει τους στόχους της, θα πρέπει πρώτα να μοχθήσει. Στο πρώτο σετ έχει ήδη κερδίσει και όλα τα προγνωστικά είναι πλέον με το μέρος της. Η νίκη τής ανήκει.


03.03.20 Morning Greek Murli Om Shanti BapDada Madhuban\nΓλυκά παιδιά, η μελέτη είναι το εισόδημά σας. Αυτή η μελέτη είναι η πηγή του εισοδήματός σας. Μόνο μέσω αυτής της μελέτης μπορείτε να συσσωρεύσετε ένα εισόδημα για 21 γεννήσεις.\nΠοιο είναι το ορατό σημάδι των παιδιών που βιώνουν τους οιωνούς του Δία;\nΔίνουν πλήρη προσοχή στο σρίματ. Μελετούν πολύ καλά. Ποτέ δεν αποτυγχάνουν. Εκείνοι που δεν υπακούν το σρίματ, αποτυγχάνουν στη μελέτη τους. Οι οιωνοί του Ραχού είναι επάνω τους. Οι οιωνοί του Δία, ο Σπόρος του Δέντρου, είναι τώρα πάνω από σας παιδιά.\nΠάρε μας μακριά από αυτόν τον κόσμο της αμαρτίας, σε ένα μέρος ανάπαυσης και ανακούφισης.\nΑυτό είναι το κάλεσμα των αμαρτωλών ψυχών. Εσείς δεν πρέπει πλέον να επικαλείστε, γιατί γινόσαστε αγνοί. Αυτά τα θέματα πρέπει να τα εντυπωθείτε. Όπως σε ένα σχολείο, η μελέτη είναι ένας θησαυρός, έτσι επίσης αυτή η μελέτη είναι ένας πολύ πολύτιμος θησαυρός. Μπορείτε να κερδίσετε τα προς το ζην από αυτό που μελετάτε. Εσείς παιδιά γνωρίζετε ότι σας διδάσκει ο Θεός. Αυτό είναι ένα πολύ υψηλό εισόδημα, επειδή ο στόχος και το αντικείμενό σας είναι μπροστά σας. Υπάρχει μόνο μια αληθινή σάτσανγκ (Συντροφιά της Αλήθειας). Όλες οι άλλες σάτσανγκς είναι ψεύτικες. Γνωρίζετε ότι μόνο μια φορά σε αυτόν τον κύκλο, έχετε τη συντροφιά της Αλήθειας. Εσείς επικαλείστε: “Ω Εξαγνιστή, έλα!” Αυτοί ακόμη επικαλούνται, ενώ Εκείνος κάθεται μπροστά σε εσάς. Εσείς παιδιά γνωρίζετε ότι κάνετε προσπάθεια για τον καινούριο κόσμο, όπου δεν υπάρχει όνομα ή ίχνος από λύπη. Στον παράδεισο λαμβάνετε ανάπαυση και ανακούφιση. Στην κόλαση δεν υπάρχει ανάπαυση και ανακούφιση. Αυτός είναι ο ωκεανός της δηλητηρίου, είναι η σιδερένια εποχή. Όλοι είναι δυστυχισμένοι. Όλοι γεννιούνται μέσω της αμαρτίας. Αυτός είναι ο λόγος που οι ψυχές επικαλούνται “Μπάμπα, έχουμε γίνει ακάθαρτοι”. Αυτοί πλένονται στον Γάγγη για να γίνουν αγνοί. Άτσα, μόλις έχουν πλυθεί, θα πρέπει να έχουν γίνει αγνοί. Έτσι, γιατί πλένονται ξανά και ξανά; Καθώς σκοντάφτουν τριγύρω, κατεβαίνουν τη σκάλα και γίνονται αμαρτωλοί. Ο Πατέρας είναι αυτός που κάθεται εδώ και εξηγεί σε εσάς παιδιά τη σημασία των 84 γεννήσεων. Εκείνοι από τις άλλες θρησκείες δεν λαμβάνουν 84 γεννήσεις. Έχετε δημιουργήσει μια πολύ καλή εικόνα των 84 γεννήσεων (τη σκάλα). Στη Γκίτα υπάρχει επίσης μια εικόνα με το δέντρο του κάλπα. Ωστόσο, κανείς δεν γνωρίζει πότε είπε ο Θεός τη Γκίτα ή τι έκανε όταν ήλθε. Οι άνθρωποι από τις άλλες θρησκείες γνωρίζουν σχετικά με τη γραφή τους, αλλά οι άνθρωποι της Μπάρατ δεν γνωρίζουν απολύτως τίποτα. Ο Πατέρας λέει: Μόνο στην εποχή της συμβολής έρχομαι για να δημιουργήσω τον παράδεισο. Δεν μπορεί να υπάρξει καμιά αλλαγή στο δράμα. Οτιδήποτε είναι καθορισμένο στο δράμα, πρέπει να επαναληφθεί με τον ίδιο τρόπο. Δεν είναι ότι συμβαίνει μια φορά και μετά αλλάζει. Ο κύκλος του δράματος είναι εντυπωμένο στις διάνοιες εσάς των παιδιών, πολύ καλά. Εσείς δεν μπορείτε ποτέ να ελευθερωθείτε από τον κύκλο των 84 γεννήσεων. Αυτό σημαίνει ότι αυτός ο παγκόσμιος κύκλος ποτέ δεν μπορεί να τελειώσει. Η ιστορία και η γεωγραφία του κόσμου επαναλαμβάνονται. Αυτή η εικόνα του κύκλου των 84 γεννήσεων (η σκάλα) είναι πολύ σημαντική. Οι εικόνες του Τριμούρτι και του παγκόσμιου κύκλου είναι οι κυριότερες. Στον κύκλο, τα πάντα φαίνονται ξεκάθαρα. Κάθε εποχή έχει 1250 χρόνια. Αυτός είναι ένας καθρέφτης για τους τυφλούς. Είναι ένας καθρέφτης του ωροσκοπίου των 84 γεννήσεων. Ο Πατέρας μιλάει σχετικά με τους οιωνούς εσάς των παιδιών. Ο Πατέρας δείχνει σε εσάς απεριόριστους οιωνούς. Εσείς παιδιά είσαστε τώρα κάτω από τους άφθαρτους οιωνούς του Δία. Τα πάντα εξαρτώνται από το πώς μελετάτε. Πάνω σε κάποιους υπάρχουν οι οιωνοί του Δία, ενώ πάνω σε άλλους είναι οι οιωνοί της Αφροδίτης και πάνω σε άλλους είναι οι οιωνοί του Ραχού. Αν υπάρχει αποτυχία, υπάρχουν οι οιωνοί του Ραχού. Το ίδιο πράγμα συμβαίνει και εδώ. Όταν δεν ακολουθείτε το σρίματ, υπάρχουν οι άφθαρτοι οιωνοί του Ραχού. Υπάρχουν άφθαρτοι καλοί οιωνοί και υπάρχουν επίσης οι άφθαρτοι κακοί οιωνοί του Ραχού. Εσείς παιδιά πρέπει να δίνετε πολλή προσοχή στη μελέτη σας. Δεν πρέπει να βρίσκετε δικαιολογίες ότι το κέντρο σας είναι πολύ μακριά. Ακόμη και αν χρειάζονται έξι ώρες για να φτάσετε στο κέντρο περπατώντας, πρέπει να πηγαίνετε. Όταν οι άνθρωποι πηγαίνουν σε ένα προσκύνημα, σκοντάφτουν τόσο πολύ. Παλαιότερα, πολλοί συνήθιζαν να πηγαίνουν με τα πόδια. Κάποιοι πήγαιναν ακόμη και με αμάξια με ταύρους. Εκείνο είναι ένα θέμα, τού να πάνε απλά σε μια πόλη. Αυτό το πανεπιστήμιο του Πατέρα είναι τόσο σπουδαίο, που γινόσαστε όπως η Λάκσμι και ο Ναράγιαν. Όμως για μια τόσο εξυψωμένη μελέτη, κάποιοι λένε ότι είναι πολύ μακριά, ή ότι δεν έχουν χρόνο. Τι να πει ο Πατέρας; Ότι ένα τέτοιο παιδί δεν είναι άξιο. Ο Πατέρας έρχεται για να σας εξυψώσει και εσείς μετά καταστρέφετε τη δική σας αλήθεια. Το σρίματ λέει: Να γίνετε αγνοί και να εντυπωθείτε θεϊκές αρετές. Ακόμη και αν ζείτε μαζί, δεν πρέπει να ενδίδετε στο ελάττωμα. Πρέπει να υπάρχει ανάμεσα σας, το σπαθί της γνώσης και της γιόγκα. Εμείς πρέπει να γίνουμε οι κύριοι του αγνού κόσμου. Στο παρόν, είμαστε οι κύριοι του ακάθαρτου κόσμου. Εκείνες οι θεότητες είναι διπλά εστεμμένες. Μετά, ύστερα από μισό κύκλο, χάνουν το στέμμα τους του φωτός. Στο παρόν, κανείς δεν έχει ένα στέμμα φωτός. Οι ιδρυτές των θρησκειών παρουσιάζονται με αυτό (το φωτοστέφανο), γιατί είναι αγνές ψυχές που ενσαρκώνονται σε σώματα. Στην Μπάρατ υπάρχουν εκείνοι που είναι διπλά εστεμμένοι και επίσης εκείνοι που είναι μονά εστεμμένοι. Ακόμη και σήμερα, εκείνοι με το μονό στέμμα, υποκλίνονται στα είδωλα εκείνων που έχουν ένα διπλό στέμμα, γιατί αυτοί ήταν αγνοί αυτοκράτειρες και αυτοκράτορες. Οι αυτοκράτορες είναι ανώτεροι από τους βασιλιάδες και έχουν μεγαλύτερη περιουσία. Στην αυλή, οι αυτοκράτορες κάθονται μπροστά και οι βασιλιάδες κάθονται πίσω τους, κατά σειρά. Η αυλή τους είναι πολύ συστηματική και πειθαρχημένη. Αυτή επίσης είναι η αυλή του Θεού. Αυτή μνημονεύεται επίσης σαν Αυλή του Ίντρα. Εσείς γινόσαστε άγγελοι μέσω της γνώσης. Ένα όμορφο άτομο ονομάζεται άγγελος. Η Ράντε και ο Κρίσνα έχουν φυσική ομορφιά. Αυτός είναι ο λόγος που ονομάζονται όμορφοι. Όταν κάθονται στην πυρά της λαγνείας, γίνονται άσχημοι σε όλα τα πολλά διαφορετικά ονόματα και τις μορφές τους. Αυτά τα πράγματα δεν αναφέρονται στις γραφές. Υπάρχουν τα τρία πράγματα: η γνώση, η λατρεία και η αδιαφορία. Η γνώση είναι η ανώτερη απ' όλα. Εσείς τώρα λαμβάνετε γνώση. Εσείς έχετε αδιαφορία για τη λατρεία. Ολόκληρος ο τάμοπρανταν κόσμος τώρα πρόκειται να καταστραφεί, έτσι έχετε αδιαφορία για αυτόν. Όταν χτίζεται ένα καινούριο κτίριο, υπάρχει αδιαφορία για το παλιό. Εκείνο είναι ένα περιορισμένο θέμα, ενώ αυτό είναι ένα απεριόριστο θέμα. Οι διάνοιές σας τώρα είναι συνδεδεμένες με τον καινούριο κόσμο. Αυτός είναι ο παλιός κόσμος, η κόλαση. Η χρυσή και η ασημένια εποχή ονομάζονται χώρα του Σίβα, επειδή έχουν ιδρυθεί από τον Σιβ Μπάμπα. Εσείς τώρα έχετε αντιπάθεια για αυτόν τον οίκο ανοχής. Πολλοί άνθρωποι δεν έχουν αντιπάθεια για αυτόν. Θέλουν να πέσουν στο χαντάκι και να καταστρέψουν τους εαυτούς τους με το να παντρευτούν. Όλα τα ανθρώπινα όντα πνίγονται στον ποταμό του δηλητηρίου. Είναι σε αυτήν τη βρωμιά. Συνεχίζουν να κάνουν ο ένας τον άλλον δυστυχισμένο. Λέγεται: Γιατί πρέπει να απαρνηθείτε το νέκταρ και να πιείτε δηλητήριο; Αυτοί δεν καταλαβαίνουν το νόημα αυτών που λένε. Εσείς παιδιά επίσης είσαστε κατά σειρά. Ένας συνετός δάσκαλος μπορεί να πει αμέσως, αν η διάνοια κάποιου περιφέρεται κάπου αλλού. Αν κάποιος χασμουριέται ή νυστάζει στη μέση του μαθήματος, είναι κατανοητό ότι η διάνοια αυτού περιπλανιέται στο σπίτι του ή τη δουλειά του. Το χασμουρητό είναι επίσης ένα σημάδι κούρασης. Όταν οι άνθρωποι κερδίζουν ένα εισόδημα στην εργασία τους, κάθονται μέχρι τις μια ή δύο το πρωί και ποτέ δεν χασμουριώνται. Ο Πατέρας σας δίνει τέτοιους θησαυρούς. Έτσι, το να χασμουριέστε είναι ένα σημάδι απώλειας. Εκείνοι που έχουν πτωχεύσει, συνεχίζουν να χασμουριώνται και να νυστάζουν πολύ. Εσείς συνεχίζετε να λαμβάνετε τόσους πολλούς θησαυρούς. Έτσι, πρέπει να δίνετε πολλή προσοχή. Αν την ώρα της μελέτης, κάποιος χασμουριέται, ένας συνετός δάσκαλος μπορεί να καταλάβει ότι η γιόγκα της διάνοιας αυτού, περιπλανιέται αλλού. Καθώς καθόσαστε εδώ, θυμόσαστε το σπίτι σας ή τα παιδιά σας. Εσείς καθόσαστε εδώ σε μια μπάττι. Δεν πρέπει να θυμόσαστε κανέναν άλλον. Λέγεται για εκείνους που μένουν σε μια μπάττι για έξι μέρες και μετά θυμούνται κάποιον και γράφουν ένα γράμμα σε αυτόν, ότι έχουν αποτύχει. Πρέπει να αρχίσουν ξανά τις επτά μέρες. Εσείς υποχρεώνεστε να καθίσετε σε μια μπάττι για επτά μέρες, ώστε να μπορέσει να απομακρυνθεί η ασθένειά σας. Ήσασταν πολύ άρρωστοι για μισό κύκλο. Ακόμη και καθώς κάθονται κάπου, κάποιοι έχουν πρόωρο θάνατο. Αυτό δεν συμβαίνει ποτέ στη χρυσή εποχή. Εδώ, υπάρχει πάντα η μια ή η άλλη ασθένεια. Καθώς πεθαίνουν, φωνάζουν εξ' αιτίας αυτής της ασθένειας. Δεν υπάρχει η παραμικρή λύπη στον παράδεισο. Εκεί, την σωστή στιγμή, καταλαβαίνουν ότι έχει τελειώσει η ώρα εκείνου του σώματος. “Πρόκειται να αφήσω αυτό το σώμα και να γίνω ένα παιδί”. Εδώ, θα έχετε οράματα για αυτό που θα γίνετε εκεί. Πολλοί άνθρωποι έχουν τέτοια οράματα. Μέσω της γνώσης, καταλαβαίνετε ότι αλλάζετε από ζητιάνοι σε πρίγκιπες. Ο στόχος και το αντικείμενό σας είναι να γίνετε Ράντε ή Κρίσνα, όχι Λάκσμι και Ναράγιαν. Η Ράντε και ο Κρίσνα πηγαίνουν μέσω όλων των 5000 ετών. Η Λάκσμι και ο Ναράγιαν έχουν τουλάχιστον 20 με 25 χρόνια λιγότερα. Αυτός είναι ο λόγος που υπάρχει μεγαλύτερος έπαινος για τον Κρίσνα. Κανείς δεν γνωρίζει ότι η Ράντε και ο Κρίσνα γίνονται Λάκσμι και Ναράγιαν. Εσείς παιδιά καταλαβαίνετε ότι αυτή είναι μια μελέτη. Εσείς συνεχίζετε να ανοίγετε ένα κέντρο σε κάθε χωριό. Αυτό είναι το πανεπιστήμιο/νοσοκομείο σας. Για αυτό, χρειάζεστε μόνο τρία τετραγωνικά πόδια γης. Αυτό είναι ένα θαύμα! Αν είναι στην τύχη κάποιου, θα έχει μια σάτσανγκ ακόμη και στο δωμάτιό του. Εδώ υπάρχουν πολλοί πλούσιοι άνθρωποι, αλλά τα πλούτη τους θα γίνουν σκόνη. Εσείς τώρα διεκδικείτε την κληρονομιά σας για τις μελλοντικές σας 21 γεννήσεις από τον Πατέρα. Ο Ίδιος ο Πατέρας λέει: Καθώς βλέπετε αυτόν τον παλιό κόσμο, οι διάνοιές σας πρέπει να είναι σε γιόγκα εκεί. Να εξασκηθείτε σε αυτό, καθώς εκτελείτε πράξεις. Πρέπει να σκέφτεστε τα πάντα. Εσείς τώρα εξασκείτε αυτό. Ο Πατέρας εξηγεί: Πάντα να διαπράττετε αγνές πράξεις. Ποτέ να μη διαπράττετε καμιά ακάθαρτη πράξη. Αν έχετε οποιαδήποτε ασθένεια, ο Χειρουργός κάθεται εδώ. Να λαμβάνετε συμβουλές από Εκείνον. Καθένας από εσάς έχει τη δική του ασθένεια. Λαμβάνετε καλές συμβουλές από τον Χειρουργό. Μπορείτε να ρωτήσετε τι πρέπει να κάνετε στην κατάστασή σας. Να δίνετε προσοχή ώστε να μη διαπράττετε καμιά αμαρτωλή πράξη. Λέγεται: Όπως είναι η τροφή είναι και ο νους. Εκείνοι που αγοράζουν κρέας, εκείνοι που πουλούν κρέας ή το ταΐζουν στους άλλους, συσσωρεύουν ένα φορτίο. Ποτέ να μη κρύβετε τίποτα από τον Πατέρα, τον Εξαγνιστή. Αν κρύβετε κάτι από τον Χειρουργό, εκείνη η ασθένεια δεν μπορεί να απομακρυνθεί. Αυτός είναι ο απεριόριστος αιώνιος Χειρουργός. Οι άνθρωποι του κόσμου δεν γνωρίζουν Εκείνον. Εσείς τώρα λαμβάνετε γνώση, αλλά έχετε ακόμη πολλή έλλειψη στη γιόγκα. Δεν μένετε καθόλου σε ενθύμηση. Ο Μπάμπα γνωρίζει ότι δεν μπορείτε να σταθεροποιήσετε τον εαυτό σας σε ενθύμηση αμέσως. Είναι κατά σειρά. Όταν έχετε τελειώσει το προσκύνημα της ενθύμησης, θα ειπωθεί ότι έχετε φτάσει το καρματίτ στάδιο σας. Τότε θα υπάρξει ο πόλεμος. Μέχρι τότε, θα συνεχίζει να συμβαίνει το ένα ή το άλλο πράγμα. Ο πόλεμος μπορεί να αρχίσει οποιαδήποτε στιγμή και τότε όλα θα τελειώσουν. Ωστόσο, η συνείδηση λέει ότι ο Μεγάλος Πόλεμος δεν μπορεί να αρχίσει μέχρι να έχει εγκαθιδρυθεί το καινούριο βασίλειο. Θα υπάρξουν μικροί πόλεμοι και θα σταματήσουν. Κανείς δεν γνωρίζει ότι ιδρύεται ένα βασίλειο. Υπάρχουν άτομα με σάτοπρανταν, σάτο, ράτζο και τάμο διάνοιες. Ανάμεσα σε εσάς, εκείνοι που έχουν σάτοπρανταν διάνοιες συνεχίζουν να έχουν πολύ καλή ενθύμηση. Πρέπει να υπάρχουν εκατοντάδες χιλιάδες Μπράμινς. Ωστόσο, κάποιοι από αυτούς είναι αληθινά παιδιά, ενώ άλλοι είναι θετά παιδιά. Τα αληθινά κάνουν καλή υπηρεσία. Αυτά ακολουθούν τις οδηγίες της Μητέρας και του Πατέρα, ενώ τα θετά παιδιά ακολουθούν τις οδηγίες του Ράβαν. Συνεχίζουν να κουτσαίνουν, κάποιες φορές ακολουθώντας τις οδηγίες του Ράβαν και κάποιες φορές ακολουθώντας τις οδηγίες του Ράμα. Εσείς παιδιά ακούσατε το τραγούδι: Μπάμπα, πάρε μας μακριά, σε ένα μέρος όπου υπάρχει ανάπαυση και ανακούφιση. Μόνο στον παράδεισο υπάρχει ανάπαυση και ανακούφιση. Δεν υπάρχει καν το όνομα της λύπης. Ο παράδεισος ονομάζεται χρυσή εποχή. Τώρα είναι η σιδερένια εποχή και έτσι πώς μπορεί να είναι εδώ ο παράδεισος; Τώρα οι διάνοιές σας καθαρίζονται. Εκείνοι που έχουν υποβαθμισμένες διάνοιες, υποκλίνονται σε αυτούς που έχουν καθαρές διάνοιες. Δίδεται σεβασμός σε εκείνους που παραμένουν αγνοί. Οι σαννυάσις παραμένουν αγνοί. Αυτός είναι ο λόγος που οι οικογενειάρχες σκύβουν τα κεφάλια τους σε αυτούς. Ωστόσο, οι σαννυάσις γεννιούνται μέσω του ελαττώματος και μετά γίνονται σαννυάσις, ενώ οι θεότητες είναι τελείως χωρίς ελαττώματα. Οι σαννυάσις δεν ονομάζονται τελείως χωρίς ελαττώματα. Έτσι παιδιά, ο υδράργυρος της ευτυχίας σας πρέπει να ανεβαίνει μέσα σας. Αυτός είναι ο λόγος που λέγεται: “Αν θέλετε να μάθετε για την υπεραισθησιακή χαρά, να ρωτήσετε τους γκοπς και τις γκόπις που μελετούν και λαμβάνουν την κληρονομιά τους από τον Πατέρα”. Η μέθη σας εδώ αυξάνει επειδή ακούτε προσωπικά τον Μπάμπα. Για κάποιους, η μέθη παραμένει μόνιμα ψηλά, ενώ για άλλους γρήγορα διαλύεται. Επειδή αυτοί επηρεάζονται από κακή συντροφιά, η μέθη τους δεν παραμένει σταθερή. Έρχονται πολλά τέτοια άτομα στα κέντρα. Έχουν λίγη μέθη. Μετά πηγαίνουν σε ένα πάρτι και πίνουν και καπνίζουν και αποτελειώνουν τα πάντα για τους εαυτούς τους. Η επιρροή της κακιάς συντροφιάς είναι πολύ αρνητική. Οι κύκνοι και οι πελαργοί δεν μπορούν να ζήσουν μαζί. Σε μερικές περιπτώσεις ο σύζυγος γίνεται κύκνος και η γυναίκα παραμένει πελαργός και σε άλλες περιπτώσεις η σύζυγος γίνεται κύκνος και ο σύζυγος παραμένει ένας πελαργός. Αν ένας από αυτούς πει ότι θέλει να διατηρήσει αγνότητα, αυτός ή αυτή δέχεται χτυπήματα. Σε κάποια σπίτια, όλοι γίνονται κύκνοι. Μετά, καθώς προχωρούν, αλλάζουν από κύκνοι, πίσω σε πελαργούς. Ο Πατέρας λέει: Όλοι εσείς πρέπει να κάνετε τους εαυτούς σας χορηγούς της ευτυχίας. Να κάνετε ακόμη και τα παιδιά σας χορηγούς της ευτυχίας. Αυτή είναι η χώρα της λύπης. Πρόκειται να έλθουν πολλές καταστροφές. Εκείνη τη στιγμή, θα δείτε πόσοι άνθρωποι θα φωνάζουν με απόγνωση, γιατί ήλθε ο Πατέρας και όμως αυτοί δεν διεκδίκησαν την κληρονομιά τους από Εκείνον. Τότε θα είναι πολύ αργά! Ο Πατέρας έρχεται για να δώσει σε αυτούς το βασίλειο του παραδείσου, αλλά αυτοί μετά το χάνουν. Έτσι, ο Μπάμπα εξηγεί “Πάντα να φέρνετε μπροστά στον Μπάμπα, εκείνους που είναι δυνατοί και σταθεροί, εκείνους που μπορούν να καταλάβουν από μόνοι τους και μετά μπορούν να εξηγήσουν και στους άλλους”. Ο Μπάμπα δεν είναι κάποιος που οι άνθρωποι μπορούν απλά να έλθουν και να ρίξουν μια ματιά. Ο Σιβ Μπάμπα δεν μπορεί να φανεί πουθενά. Έχετε δει τον εαυτό σας, την ψυχή; Εσείς απλά το γνωρίζετε αυτό. Με τον ίδιο τρόπο, πρέπει να γνωρίζετε την Υπέρτατη Ψυχή. Μέχρι να έχετε ένα θεϊκό όραμα, δεν μπορείτε να δείτε μια ψυχή. Όταν έχετε ένα θεϊκό όραμα τώρα, βλέπετε τη χρυσή εποχή. Μετά θα πάτε εκεί, με πρακτικό τρόπο. Όταν εσείς παιδιά φτάσετε το καρματίτ στάδιό σας, η σιδερένια εποχή θα καταστραφεί. Άτσα.\n1. Καθώς βλέπετε αυτόν τον παλιό κόσμο, οι διάνοιές σας πρέπει να είναι εστιασμένες σε γιόγκα με τον Πατέρα και τον καινούριο κόσμο. Να δίνετε προσοχή ώστε να μη διαπράττετε καμιά αμαρτωλή πράξη, μέσω των αισθητηρίων οργάνων σας. Πάντα να διαπράττετε αγνές πράξεις. Αν έχετε μέσα σας οποιαδήποτε ασθένεια, να παίρνετε συμβουλές από τον Χειρουργό.\n2. Η επιρροή της κακιάς συντροφιάς είναι πολύ αρνητική. Να προειδοποιείτε τον εαυτό σας σας για αυτό. Να κάνετε τον εαυτό σας και την οικογένειά σας, χορηγούς της ευτυχίας. Ποτέ να μη βρίσκετε δικαιολογίες για να μη μελετάτε.\nΕίθε να προσφέρετε οτιδήποτε έχετε για υπηρεσία, σαν ένας αφανής δωρητής και μια φιλάνθρωπη ψυχή.\nΟποιαδήποτε υπηρεσία κάνετε, να συνεχίζετε να προσφέρετε αυτήν για παγκόσμιο όφελος. Στο μονοπάτι της λατρείας, οι αφανείς φιλάνθρωπες ψυχές σκέφτονται ότι πρέπει να δωρίσουν τα πάντα για το όφελος όλων. Με τον ίδιο τρόπο, κάθε σκέψη ας προσφέρεται για υπηρεσία. Ποτέ να μην έχετε καμιά επιθυμία για να κάνετε κάτι για τον εαυτό σας. Να κάνετε υπηρεσία για όλους. Όποια υπηρεσία γίνεται ένα εμπόδιο δεν λέγεται ότι είναι αληθινή υπηρεσία. Έτσι, αφήστε το να κάνετε κάτι για τον εαυτό σας και να υπηρετείτε σαν ένας αληθινός αφανής υπηρέτης και να συνεχίσετε να ωφελείτε τον κόσμο.\nΠαραδώστε τα πάντα στον Θεό και θα βιώνετε τις δυσκολίες που πρόκειται να έρθουν, να είναι εύκολες.


Η Λαϊκή Συσπείρωση για το τελευταίο Δημοτικό Συμβούλιο – eKefalonia\nΗ πολιτική της Ε.Ε-κυβέρνησης-ΠΙΝ-Δημοτικής Αρχής, οδηγεί με μαθηματική ακρίβεια στην ιδιωτικοποίηση του Δημοτικού Γηροκομείου Αργοστολίου\n16/03/2015 | 18:54\nΣτο πρόσφατο Δημοτικό Συμβούλιο Κεφαλονιάς μετά από παρέμβαση του ΕΚΚ-Ι και της Επιτροπής Αγώνα Λειβαθούς ζητήθηκε να συζητήσει και να αποφασίσει το Δ.Σ. (όπως είχε δημοσιοποιηθεί ήδη τις προηγούμενες μέρες), για ΑΜΕΣΑ ΜΕΤΡΑ ΠΡΟΣΤΑΣΙΑΣ ΤΩΝ ΑΝΕΡΓΩΝ ΚΑΙ ΦΤΩΧΩΝ ΛΑΙΚΩΝ ΣΤΡΩΜΑΤΩΝ. Παρότι είχε προηγηθεί παρέμβαση του ΕΚΚΙ (στο Δ.Σ.) και τον Νοέμβριο του 2014, παρότι είχαν γίνει παραστάσεις στον Δήμαρχο που δεσμεύτηκε ότι θα μπει το θέμα στο Δ.Σ. , έγινε τελικά το αντίθετο. Δεν δέχτηκε η Δημοτική Αρχή (ΝΔ) να συζητηθεί το θέμα παραπέμποντάς το στις «ελληνικές καλένδες».\nΗ στάση αυτή είναι συνεπής με την ασκούμενη πολιτική της Δημοτικής πλειοψηφίας, αφού ταυτίζεται με όλες τις αντιλαϊκές κυβερνήσεις διαχρονικά, πάντα στα πλαίσια των κατευθύνσεων της Ε.Ε.-Δ.Ν.Τ. Ως προτεραιότητα έχουν την εξαθλίωση των εργαζομένων και των λαϊκών νοικοκυριών, την φιλανθρωπία, την εξατομικευμένη «επίλυση» προβλημάτων, τα ψίχουλα για να εξυπηρετούν και να «αυγατίζουν» τα κέρδη των επιχειρηματικών ομίλων.\nΣημαντικό επίσης θέμα συζήτησης ήταν η συνέχιση των εργασιών (Β΄Φάση) του ΔΗΜΟΤΙΚΟΥ ΓΗΡΟΚΟΜΕΙΟΥ ΑΡΓΟΣΤΟΛΙΟΥ με προϋπολογισμό 5.136.906,45ευρώ. Είναι ένα έργο που η μελέτη του ξεκίνησε το 2005 και οι εργασίες ξεκίνησαν το 2009 με χρηματοδότηση από την δωρεά Βεργωτή και σήμερα 10 χρόνια μετά δεν έχει ολοκληρωθεί ώστε να επιλύσει τα σοβαρά προβλήματα που υπάρχουν στην λειτουργία του στις σημερινές εγκαταστάσεις. Την ώρα μάλιστα που οι τρόφιμοι και λόγο των σεισμών έχουν μετακινηθεί σε 4 διαφορετικά κτήρια σε πολύ δύσκολες συνθήκες, η επίσπευση της ολοκλήρωσης κατασκευής του νέου Δημοτικού Γηροκομείου είναι καθοριστικής σημασίας έργο. Βεβαίως η υγεία τους και η αξιοπρεπή διαβίωσή τους είναι άμεσα συνδεδεμένη και με τα οξυμένα προβλήματα που υπάρχουν σε αυτό, όπως ενδεικτικά αναφέρουμε:\n1.Ελάχιστο μόνιμο προσωπικό 12-13 εργαζομένων για 73 τροφίμους.\n2.Εντατικοποίηση εργασίας εργαζομένων, μη χορήγηση ρεπό, αδειών κ.α.\n3.Λίστα αναμονής υποψηφίων τροφίμων.\n5.Ελλειψη μεταφορικού μέσου.\n6.Μη πληρωμή των οφειλών του ΕΟΠΠΥ αλλά και των Νομικών Προσώπων του Δήμου προς το Γηροκομείο που ανέρχονται σε εκατοντάδες χιλιάδες ευρώ.\n7.Η απαίτηση από την Ι.Μ.Αγ. Ανδρέα για καταβολή ενοικίου 2.000 ευρώ.\n8.Το μεγάλο χρηματικό ποσό που χάθηκε από την περιουσία του Γηροκομείου όταν «παίχτηκε» σε ομόλογα.\nΗ πολιτική αυτή Ε.Ε-κυβέρνησης-ΠΙΝ-Δημοτικής Αρχής, οδηγεί με μαθηματική ακρίβεια στην ιδιωτικοποίηση του Δημοτικού Γηροκομείου Αργοστολίου, φέρνοντας ζεστά κέρδη για τους επιχειρηματίες και νέα δυσβάστακτα βάρη στις τσέπες των τροφίμων και των οικογενειών τους.\nΗ μόνη επιλογή που θα αντιπαλέψει αυτή την κατάσταση είναι ο αγώνας των εργαζομένων και του λαού της Κεφαλονιάς για την άμεση επίλυση των παραπάνω, προβλημάτων. Η οριστική λύση μπορεί να δοθεί μόνο μέσα ένα ενιαίο αποκλειστικά Δημόσιο-Δωρεάν Σύστημα Υγείας και Πρόνοιας. Γι αυτό από τους εργαζόμενους πρέπει να ανοίξει ο δρόμος της ρήξης και της ανατροπής με αυτή την πολιτική, δημιουργώντας τις προϋποθέσεις για την οριστική επίλυση και των προβλημάτων τους από ένα άλλο κοινωνικοοικονομικό σύστημα. Ένα σύστημα που την εξουσία θα έχει η εργατική τάξη βάζοντας ως προτεραιότητα την κάλυψη των δικών της αναγκών και όχι τις ανάγκες της ανταγωνιστικότητας και της κερδοφορίας του κεφαλαίου.\nΑργοστόλι 16 Μάρτη 2015\nΟ Νίκος Δένδιας συγκεντρώνει υπογραφές\nΣυνάντηση Μέρκελ-Τσίπρα στο Βερολίνο


ΕΚΔΡΟΜΗ SPECIAL ΒΙΕΝΝΗ, Βιέννη, Αεροπορικές, DIESEL TRAVEL Ταξιδιωτικό πρακτορείο. Ταξίδια και εκδρομές για την Ελλάδα και όλο τον κόσμο. Ταξιδεύοντας με τους πλέον ειδικούς ! Ταξιδεύοντας από Θεσσαλονίκη. Ειδικοί γιά την Κωνσταντινούπολη\nΒιεννέζικα δάση, Σάλτσμπουργκ, Βουδαπέστη\n1Η ΗΜΈΡΑ: ΠΤΗΣΗ ΓΙΑ ΜΠΡΑΤΙΣΛΑΒΑ – ΒΙΕΝΝΗ (80ΧΛΜ) Συγκέντρωση στο αεροδρόμιο και πτήση για Μπρατισλάβα. Άφιξη, επιβίβαση στο λεωφορείο και μεταφορά στη Βιέννη. Θα ξεκινήσουμε την περιήγηση μας όπου θα δούμε την περίφημη Ρινγκστράσσε και με κυκλική πορεία θα γνωρίσουμε τα σημαντικότερα κτίρια του ιστορικού κέντρου: το Μουσείο Εφαρμοσμένων Τεχνών, το Δημοτικό Πάρκο, το Ιμπέριαλ, την Κρατική Όπερα, την Ακαδημία Καλών τεχνών, τα Χειμερινά Ανάκτορα, την πλατεία Μαρίας Θηρεσίας, με το Μουσείο Ιστορίας της Τέχνης και Φυσικής Ιστορίας, το Κοινοβούλιο, το Δημαρχείο, το Αυτοκρατορικό Θέατρο, την Εκκλησία του Τάματος, την πλατεία Σουηδίας. Θα περιηγηθούμε στα γραφικά σοκάκια της πάλαι - ποτέ Ελληνικής Παροικίας, θα περάσουμε από τους δύο Ελληνορθόδοξους Ναούς, το Μνημείο του Ρήγα Φεραίου και θα καταλήξουμε στον περίφημο Καθεδρικό Ναό του Αγίου Στεφάνου. Στη συνέχεια θα κατευθυνθούμε στο Μπελβεντέρε και θα ολοκληρώσουμε την με την επίσκεψη στο περίφημο Σένμπρουν. Τακτοποίηση στο ξενοδοχείο. Το απόγευμα προτείνουμε πεζή βόλτα στο ιστορικό κέντρο περίπου μιάμιση ώρας. Θα δούμε την πλατεία του Δημαρχείου, το καφέ Λάντμαν, την πλατεία των Σκωτσέζων, το μοναδικό καφέ Τσεντράλ και θα καταλήξουμε στο Γκράμπεν και την Κόλμαρκτ με ένα από τα καλύτερα ζαχαροπλαστεία της πόλης το θρυλικό Demmel. Επιστροφή στο ξενοδοχείο.\n2Η ΗΜΈΡΑ: ΒΙΕΝΝΗ - ΠΥΡΓΟΣ ΔΟΥΝΑΒΗ - ΠΑΡΚΟ ΠΡΑΤΕΡ Πρωινό και σήμερα θα έχουμε την ευκαιρία να θαυμάσουμε τον κυρίως Δούναβη, τη μοντέρνα πόλη του Ο.Η.Ε., τον πύργο του Δούναβη, το Πράτερ με τον γιγαντιαίο τροχό και το συγκρότημα δημοτικών κατοικιών του αρχιτέκτονα Χούντερτβάσερ. Επιστροφή στο ξενοδοχείο και ελεύθερος χρόνος. Το βράδυ προαιρετική διασκέδαση σε παραδοσιακή ταβέρνα στα περίχωρα της Βιέννης.\n3Η ΗΜΈΡΑ: ΒΙΕΝΝΗ - ΒΙΕΝΝΕΖΙΚΑ ΔΑΣΗ - ΜΑΓΙΕΡΛΙΝΓΚ - ΜΠΑΝΤΕΝ (80 + 80 ΧΛΜ.) Πρωινό και προαιρετική εκδρομή στα Βιεννέζικα Δάση. Διαδοχικά θα επισκεφθούμε το Λίχτενσταινμπουργκ έναν από τους πιο καλοδιατηρημένους μεσαιωνικούς πύργους της Ευρώπης και το καθολικό Μοναστήρι του Τιμίου Σταυρού (Χαιλίγκενκροιτς), το πρώην κυνηγετικό περίπτερο του Μάγιερλινγκ, γνωστό από τη θλιβερή ιστορία του διαδόχου του θρόνου Ροδόλφου με τη Μαρία Βετσέρα. Διαμέσου μιας πανέμορφης διαδρομής θα καταλήξουμε στο Μπάντεν, μια από τις πιο διάσημες λουτροπόλεις της Κεντρικής Ευρώπης. Επιστροφή στο ξενοδοχείο\n4Η ΗΜΈΡΑ: ΒΙΕΝΝΗ - ΣΑΛΤΣΜΠΟΥΡΚ – ΛΙΜΝΕΣ ΣΑΛΤΣΚΑΜΕΡΓΚΟΥΤ (290 + 290 ΧΛΜ.) Πρωινό και προαιρετική εκδρομή στο Σάλτσμπουργκ. Στη μοναδικής ομορφιάς διαδρομή θα απολάυσουμε τις Αυστριακές Λίμνες Mondsee, Wolfgangsee, Fuschl am See και θα κάνουμε στάση στο παραμυθένιο χωριουδάκι Ζάνκτ Γκίλγκεν. Άφιξη στο Σάλτσμπουργκ , όπου θα θαυμάσουμε, μεταξύ άλλων, τους κήπους του Ανακτόρου Μιραμπέλ, τοσπίτι της γέννησης του Χέρμπερτ Φον Κάραγιαν, την κατοικία του ΑμαντέουςΜότσαρτ, το Δημαρχείο, την πλατεία της παλιάς αγοράς, την Εκκλησία του Πανεπιστημίου, το μοναστηριακό συγκρότημα του Αγίου Πέτρου, τον Καθεδρικό Ναό Ντομ, το Κλόκενσπιλ και το κάστρο Χόχενσαλτσμπουργκ με το περίφημο τελεφερίκ. Αργά το απόγευμα επιστροφή στη Βιέννη.\n5Η ΗΜΈΡΑ ΒΙΕΝΝΗ – ΒΟΥΔΑΠΕΣΤΗ – ΠΤΗΣΗ ΕΠΙΣΤΡΟΦΗΣ (240 ΧΛΜ.) Πρωινό και αναχώρηση για την αυτοκρατορική Βουδαπέστη, την πόλη που το υγρό στοιχείο είναι ένα από τα πιο δελεαστικά χαρακτηριστικά της. Από την μια μεριά ο Δούναβης, που ελίσσεται ανάμεσα στην πόλη χωρίζοντας τη στη Βούδα και στην Πέστη και από την άλλη αναβλύζοντα νερά που γεμίζουν τα χαμάμ και τα λουτρά της πόλης. Θα δούμε την μνημειώδη πλατεία των Ηρώων, το ιδιαίτερο κάστρο Βαινταχουνιάντ όπου λειτουργεί το μουσείο γεωργίας της Ουγγαρίας, στην συνέχει συνεχίζουμε με το επιβλητικό κτίριο του Κοινοβουλίου, τον Καθεδρικό ναό του Αγίου Στεφάνου, την Όπερα, τον ιστορικό ναό του Αγ.Ματία (όπου εστέφοντο οι Ούγγροι βασιλιάδες), τον πύργο των Ψαράδων. Στη συνέχεια μετάβαση στον λόφο Γκέλλερτ, απ΄όπου θα θαυμάσουμε την πανοραμική θέα της Βούδας και της Πέστης με τον Δούναβη. Οι γέφυρες του Δούναβη χαρίζουν μια ιδιαίτερη γοητεία στο τοπίο της πόλης ενώ στην απαράμιλλη ομορφιά της Βουδαπέστης συμβάλλουν και οι γύρω κατάφυτοι λόφοι. Στη συνέχεια μεταφορά στο αεροδρόμιο για τη πτήση της επιστροφής.\nΠΡΟΑΙΡΕΤΙΚΉ ΕΚΔΡΟΜΉ ΣΤΟ ΣΑΛΤΣΜΠΟΥΡΓΚ: ΕΝΗΛΙΚΑΣ: 50€ ΠΑΙΔΙ(ΕΩΣ12 ΕΤΩΝ): 30€\nΠΡΟΑΙΡΕΤΙΚΉ ΕΚΔΡΟΜΉ ΣΤΟ ΒΙΕΝΝΕΖΙΚΑ ΔΑΣΗ: ΕΝΗΛΙΚΑΣ: 25€ ΠΑΙΔΙ(ΕΩΣ12 ΕΤΩΝ): 15€\nΠΑΡΑΔΟΣΙΑΚΗ ΤΑΒΕΡΝΑ: ΕΝΗΛΙΚΑΣ: 35€ ΠΑΙΔΙ(ΕΩΣ12 ΕΤΩΝ): 25€\nΔΩΡΟ Η ΞΕΝΑΓΗΣΗ ΣΤΗ ΒΟΥΔΑΠΕΣΤΗ\nΠεριλαμβάνονται: Αεροπορικά εισιτήρια. Διαμονή σε ξενοδοχεία της επιλογής σας (όπως αναφέρονται στον τιμοκατάλογο). Πρωινό καθημερινά . Μετακινήσεις με λεωφορείο πολυτελείας. Ξεναγήσεις- Περιηγήσεις σύμφωνα με το πρόγραμμα. Έμπειρος αρχηγός - συνοδός του γραφείου μας. Φ.Π.Α. Ασφάλεια αστικής/επαγγελματικής ευθύνης.\nΔεν περιλαμβάνονται: Είσοδοι σε μουσεία, αρχαιολογικούς χώρους και γενικά όπου απαιτείται. Φόροι αεροδρομίων και επίναυλοι καυσίμων. Δημοτικοί φόροι ξενοδοχείων. Ό,τι αναφέρεται στο πρόγραμμα ως προαιρετικό ή προτεινόμενο


Zonews 01/04/2022\tΚανένα σχόλιο\nΖώδια – Happy birthday Κριοί\nΧρόνια πολλά και να σας χαίρονται (ξέρετε εσείς ποιοι!). Τι καλύτερο δώρο από μια νέα Σελήνη στο ζώδιο σας με το καλημέρα του μήνα των γενεθλίων σας. Δυναμικά και παθιασμένα είστε έτοιμοι για νέα ξεκινήματα και λαμβάνετε τις απαραίτητες πρωτοπόρες πρωτοβουλίες (το ζεστό ψωμάκι του\nΚριού ούτως ειπείν). Αν καταφέρετε δε, να μπολιάσετε την ορμή σας με λίγη (τόση δα) υπομονή, μπορείτε να επιτύχετε το μέγιστο των στόχων σας (απ’ όπου κι αν προέρχονται και όπου κι αν πηγαίνουν) Τόση δα υπομονή δείξτε και στους γύρω σας, ιδιαίτερα αν μιλάμε για σχέσεις μακράς διαρκείας.\nΤολμήστε να πάρετε ρίσκα (το φυσικό σας περιβάλλον) αλλά ιδιαίτερα για τα οικονομικά σας φροντίστε πρώτα να έχετε όλες τις πληροφορίες και από έγκυρες πηγές όχι μόνο απ’ τον μπατζανάκη σας.\nΜε την Πανσέληνο του Απρίλη στις 16/04 το τοπίο ξεκαθαρίζει πρώτα μέσα και ύστερα στους άλλους (ξέρετε εσείς ποιους!) τι θέλετε και πώς το θέλετε.\n(Tip ‘πες τώρα!!!: Εμπιστευτείτε τη διαίσθηση σας, θα σας εκπλήξει ευχάριστα!)\nΖώδια – Θετικοί Ταύροι\nΤο κομμάτι «άσε με έχω τα ψυχολογικά μου» λαμβάνει και επισήμως τέλος. Μια τόση δα ουρίτσα έμεινε μέχρι να φτάσουν τα γενέθλια σας τον επόμενο μήνα που θα χρειαστεί να τη ροκανίσετε με υπομονή, πείσμα, αισιοδοξία και χωρίς πολλά-πολλά αλάτια γιατί κάνουν κατακράτηση. Η νέα Σελήνη\n01/04 σας βρίσκει έτοιμους να ξαναβγείτε στον κόσμο και να ξαναμπείτε στο παιχνίδι.\nΚαι βέβαια από τη στιγμή που το έχετε πάρει εσείς απόφαση τίποτα δε μπορεί να σας σταθεί εμπόδιο (ούτε καν ο πραγματικά τεράστιος όγκος δουλειάς που καλείστε να διεκπεραιώσετε).\nΤο μπόνους έρχεται με την Πανσέληνο 16/04 οπού το σύμπαν φέρνει δίπλα σας ανθρώπους υποστηρικτές και συνοδοιπόρους σε ό,τι έχετε ονειρευτεί.\nΝαι αυτό περιλαμβάνει και τα ερωτικά σας, αν και σ’ αυτό τον τομέα μη ράψετε κατευθείαν νυφικό ή γαμπριάτικο. Με την πρώτη ηλιακή έκλειψη της χρονιάς στα γενέθλιά σας 30/04 προσδεθείτε και μην καπνίζετε (και κόψτε και τα πολλά λίπη)\n(Business Tip: Τρίτη 05/04 ρεπό, σπιτάκι, netflix, ως εκεί).\nΖώδια – Ανανεωμένοι Δίδυμοι\nΣας… πάει η νέα Σελήνη την 1η του μηνός, σας πάει κι ο Απρίλης γενικώς. Η εξωστρέφεια και η επικοινωνιακή σας δεινότητα καταπλήττουν τα πλήθη και είναι αυτά τα… πλήθη ειδικά που πρέπει να στοχεύσετε είτε για να γίνουν το εκστασιασμένο σας κοινό, είτε για να συμπορευτείτε μαζί τους προς\nένα κοινό στόχο που θα στεφθεί με απόλυτη επιτυχία, αρκεί να το χτίζετε σε σταθερά θεμέλια.\nΠολιτικοί, καλλιτέχνες, πολιτικοί, άνθρωποι των media, διαφημιστές, influencers και λοιπές δημοκρατικές δυνάμεις είναι ο μήνας σας.\nΜην αγνοείτε τα καμπανάκια της διαίσθησής σας και πάνω απ’ όλα μην αγνοείτε τα καμπανάκια του οργανισμού διότι ο Απρίλης κινείται σε εξαντλητικούς ρυθμούς κι απαιτεί άψογη φυσική κατάσταση (την ψυχική την έχετε).\nΤο νου σας γύρω στις 30/04, η συγκεκριμένη ηλιακή έκλειψη δε συσκοτίζει αλλά φέρνει στο φως πρόσωπα και πράγματα. Προετοιμάστε τις δικαιολογίες σας για κάθε ενδεχόμενο (You’ ve been warned)\n(Tip and send: Τρίτη 05/04 προσοχή στα email και στο αμάξι).\nΖώδια – Περιπετειώδεις Καρκίνοι\nΝαι για εσάς μιλάω, διαβάσατε σωστά. Το θλιμμένο πάρτι των ανασφαλειών, των ενοχών και της απαισιοδοξίας παίρνει τέλος. Φυσάει Απρίλης αισιοδοξίας, δύναμης και κυρίως πίστης στον εαυτό σας αλλά και στη ζωή βρε αδελφέ. Απολαύστε το ταξίδι είτε γεωγραφικό, είτε ερωτικό, είτε\nπνευματικό και αφήστε για λίγο το πόδι από το φρένο.\nΓια να είμαστε ρεαλιστές δεν είναι πώς τον Απρίλη θα ζήσετε σ’ έναν κόσμο με ροζ πόνυ και φτηνά τιμολόγια της ΔΕΗ αλλά όλα θα γίνουν λίγο πιο εύκολα (σημειωτέον, για κάντε κάνα τηλέφωνο στον συμβολαιογράφο μάλλον τα χαρτιά είναι έτοιμα επιτέλους).\nΠιο εύκολα θα ανοίγεστε κι εσείς σε φρέσκες επαγγελματικές προτάσεις, σε τις καινούργιες παρέες, σε κεραυνοβόλους έρωτες…\nΑ, και στη διαίσθηση να μην το ξεχνάμε κι αυτό γιατί θα σας καθοδηγήσει σωστά αυτούς τους καιρούς (φερ’ ειπείν αν σας πει ότι δεν είναι η κατάλληλη στιγμή ή ο κατάλληλος άνθρωπος για να δανείσετε χρήματα, ακούστε τη και μια φορά!)\n(Τip Απριλίου: Ένας φίλος ήρθε απόψε απ’ τα παλιά…)\nΖώδια – Μη φοβού Λέοντες\nΟ Απρίλιος μεθ’ υμών… από την πρώτη μέρα κιόλας με μια νέα Σελήνη στον Κριό που σας φέρνει το δυναμικό κατιτίς της! Μη μείνετε με σταυρωμένα χέρια. Ενεργοποιείστε επαφές και κοινωνικές σχέσεις που επαγγελματικά θα διευρύνουν τους ορίζοντες σας και μιας και λέμε για ορίζοντες και\nσταυρωμένα χέρια, δεν κάνετε και κάνα σεμινάριο για να παρακολουθείτε τις εξελίξεις στον τομέα σας;). Στο κυνήγι των στόχων σας αποφύγετε τον πολύ ντόρο.\nΟι αποτελεσματικές πράξεις την κατάλληλη στιγμή θα εκτιμηθούν πολύ περισσότερο από διευθυντάδες και υποψήφιους πελάτες. Ο μήνας υπόσχεται προτάσεις και αλλαγές στον χώρο της καριέρας.\nΕκείνο όμως που δεν υπόσχεται είναι άπλετο χρόνο για να πάρετε αποφάσεις επ’ αυτού. Καλό θα είναι λοιπόν να έχετε όσο περισσότερη πληροφόρηση στο τι παίζει στην αγορά (αλλά και στα κους κους των συναδέλφων) ιδίως κοντά στην ηλιακή έκλειψη στις 30/04.\n(Tip-tack! Tip-tack!: Το κοινό ταμείο θέλει πολύ καλό έλεγχο αλλιώς μπουρλότο!)\nΖώδια – Εγώ, εσύ κι οι Παρθένοι.\nΟ θαυμαστός κόσμος των σχέσεων ξεδιπλώνεται μπροστά στα έκπληκτα αμυγδαλωτά σας μάτια τον σωτήριο Απρίλιο του 2022. Όλα έχουν να κάνουν με τις σχέσεις. Τα λεφτά έχουν να κάνουν με τις σχέσεις, η δουλειά έχει να κάνει με τις σχέσεις, ακόμα και οι σχέσεις έχουν να κάνουν με τις σχέσεις\n(Ανωνύμου). Ας το δούμε από τη θετική πλευρά.\nΌταν κλείνει μια πόρτα, ανοίγει ένα παράθυρο (Ανωνύμου πάλε). Αν απ’ την άλλη δεν είναι ώρα να κλείσει τότε θα βρείτε τον τρόπο αυτή η πόρτα να… σωθεί και να της περάσετε μονόπετρο ή να μιλήσετε για…αύξηση (πολλαπλών αναγνώσεων).\nΗ ευελιξία, το επικοινωνιακό σας ταλέντο και η εμπιστοσύνη στις δυνάμεις θα είναι τα ατού σας για να ξεπεράσετε τις όποιες δυσκολίες τους μήνα. Α, και να μη φοβάστε τις αλλαγές και το άγνωστο. Α, και βρείτε έναν τρόπο να χαλαρώνετε, γιόγκα, διαλογισμός, κοψίδια, ό,τι τον ηρεμεί τον καθένα. Α, και βάλτε μπροστά να πάρετε εκείνη τη ρημάδα την πιστοποίηση…\n(Τip me if you can: Πάρτε και τον δικηγόρο κάνα τηλέφωνο, ξεκόλλησε η υπόθεση).\nΖώδια – Go for it Ζυγοί\nΈνα χαμογελαστό ΟΚ σας δίνει ο Απρίλης και σας ανοίγει το πράσινο φανάρι για να κυνηγήσετε τις επιδιώξεις σας κι αυτό αναφέρεται σε μια ορθάνοιχτη βεντάλια. Από την πρόταση γάμου μέχρι την προαγωγή κι από τον κεραυνοβόλο έρωτα μέχρι το ξεκίνημα της δικιάς σας δουλειάς που\nτόσο καιρό ονειρευόσασταν. Αυτές οι θετικές εξελίξεις όμως προϋποθέτουν τη δικιά δραστηριοποίση, τη δικιά σας πρωτοβουλία και κυρίως την αυτοπεποίθηση.\nΠαράλληλα χρειάζεται και μια αλλαγή στον τρόπο ζωής. Επιχειρήσεις δε στήνονται βουλιαγμένοι στον καναπέ βλέποντας (και τρώγοντας) Master Chef, αφήστε που δε θα σας κλείνει και το νυφικό (ή το γαμπριάτικο).\nΤο τελευταίο δεκαήμερο του μήνα, εκεί που συνήθως τελειώνει ο μισθός θα χρειαστεί να ξεκινήσετε ένα πρόγραμμα καλύτερης διαχείρισης των εξόδων ανακαλύπτοντας ξανά την υψηλή τέχνη του τεφτεριού: Τόσο η ΔΕΗ (ωχ!) τόσο το σούπερ μάρκετ, τόσο τα κοινόχρηστα…\n(Τip and chic: Τόσο τα beaute… Aν βγαίνει για beaute δηλαδή…)\nΖώδια – Σε φόρμα Σκορπιοί\nΕίστε έτοιμοιοιοιοι; (Sakis) Είστε. Κι αν δεν ήσασταν μέχρι 31/03, με τη νέα Σελήνη της 1ης Απριλίου ξεκινάει το πρόγραμμα διατροφή, γυμναστική, μανικιούρ, πεντικιούρ, χαλάουα, όλο το σετάκι ανανέωσης. Όχι τίποτα άλλο αλλά όταν θα σκάσει ο καινούργιος (κεραυνοβόλος) έρωτας να σας δει και\nνα πάθει ατύχημα. Εναλλακτικά μπορεί να σας δει ο υπάρχων έρωτας και να σας κάνει επιτέλους την περίφημη πρόταση.\nΑκόμα πιο εναλλακτικά η ανανέωση και η καλή διάθεση που τη συνοδεύει θα σας τονώσει το ηθικό για να διεκδικήσετε την καινούργια δουλειά που όσο επιθυμούσατε.\nΌχι ότι όλος ο μήνας θα είναι αφρός. Θα χρειαστεί να επιδείξετε υπομονή, κυρίως στις προσωπικές σας σχέσεις, αλλά αυτό είναι κάτι παροδικό.\n(Εκτός βέβαια αν δεν είναι, αλλά αυτό είναι κάτι που θα φανεί κοντά στην ηλιακή έκλειψη στις 30/04 όπου η πολλή υπομονή σταματάει οριστικά). Η αλλαγή δεν είναι το καλύτερο σας, αλλά πάντα, μα πάντα είναι για καλό.\n(Love Tip: Παροδικό ή μη, έρωτας υπάρχει!)\nΖώδια – Στην καρδιάάάά Τοξότες\nΜεγάλα καρδιοχτύπια τον Απρίλη, με την καλή έννοια πάντα. Τώρα θες η καινούργια συνάδελφος στο γραφείο να είναι; Θες ο ξάδελφος της κολλητής να είναι; Άσε που εναλλακτικά ο λόγος που μπορεί να χτυπά δυνατά η καρδιά να έχει να κάνει με το project που επιτέλους βρήκε χρηματοδότη…\nΓενικώς πάντως μεγάλα ωραία καινούργια πράγματα και καταστάσεις (βάλε και απόγονο μέσα). Το αξιοπερίεργο είναι πώς εσείς, τα παιδιά του έξω και των κοινωνικών επαφών ανακαλύπτετε τη γοητεία των 4 τοίχων, είτε είναι το σπίτι που θα στεγάσετε τον έρωτα σας, είτε το γραφείο ή το στούντιο.\nΤο θέμα είναι πάνω στον ενθουσιασμό να μην υπερβάλλετε στις υποχρεώσεις που μπορείτε να αναλάβετε και στο τέλος εξαντληθείτε από το βάρος.\nΣτην περίπτωση εξάντλησης καλό θα ήταν να επισκεφτείτε και κάποιον ειδικό, μην έχουμε και τίποτα τρεχάματα τώρα που είσαστε στα καλύτερα σας. Α, και ελαττώστε και λίγο το κάπνισμα, μην πω μαχαίρι δηλαδή.\n(Tip all time classic: Προσέχουμε για να έχουμε…)\nΖώδια – Οίκος και φως Αιγόκεροι\nΤο σπίτι, η οικογένεια, η ακίνητη περιουσία είναι το πρώτο με σειρά εμφάνισης θέμα του Απρίλη του ’22 με πρόσημο θετικό. Μπορεί να μιλάμε για μια μετακόμιση στο σπίτι που επιτέλους βρέθηκε και είναι όπως το θέλατε, μπορεί να είναι μια συμβίωση με το αμόρε, μπορεί να είναι και το ισόγειο στην\nΚαλογρέζα που πουλήθηκε. Προχωρώντας ο Απρίλης το σκηνικό αφορά τα εκτός σπιτιού, έξοδοι με φίλους, εκδρομούλες, δημιουργική δουλειά στο γραφείο.\nΣτο σημείο αυτό να έχετε το νου σας γιατί μια έμπνευση, μια ιδέα που μπορεί να έχετε αυτό το διάστημα μπορεί να σας απογειώσει επαγγελματικά.\nΕναλλακτικά ένα σεμινάριο ή ένα μεταπτυχιακό μπορεί να δώσει νέα ώθηση στην καριέρα σας. Νέα πρόσωπα μπαίνουν στη ζωή σας και ανακαλύπτετε ξανά τη χαμένη τέχνη της διασκέδασης, της χαράς, της απόλαυσης ενώ ειδικά την 30/04 με την ηλιακή έκλειψη στον Ταύρο όλα αυτά αποκτούν ερωτικό πρόσημο και δρομολογούν μεγάλες αλλαγές στην προσωπική ζωή.\n(Τip it to keep it: Μη φοβηθείτε να ανοιχτείτε!)\nΖώδια – Τουμπανέιρο Υδροχόοι\nΓεννούν και τα κοκόρια σας τον Απρίλη. Όλα τα φανάρια ανάβουν πράσινα για να προωθήσετε τη δουλειά σας, τα projects σας, τα οράματά σας τη δουλειά σας, να κάνετε σπουδές, να κλείσετε συμφωνίες, να γράψετε το μεγάλο σας μυθιστόρημα… Ένα μικρό διάλειμμα θα κάνετε μόνο στις 05/04\nοπού θα πάρετε ρεπό, θα κλείσετε τηλέφωνα, υπολογιστές και πόρτες και…μέρα είναι θα περάσει (σύνοδος Άρη με Κρόνο σκληρή).\nΚαι μετά προς τη δόξα τραβάτε… κι αν όχι ακριβώς δόξα (που γιατί όχι δηλαδή;) μιλάμε σίγουρα για επαγγελματικές προτάσεις με σεβαστή αύξηση στα έσοδα. Ξοδέψτε κάτι για ‘σας (ναι αυτή την κίτρινη σαλοπέτα) ή ακόμα καλύτερα κάντε ένα μικρό ταξιδάκι, θα σας ανανεώσει μέσα έξω.\nΓια περαιτέρω ανανέωση το θέμα του σπιτιού επανέρχεται για άλλη μια φορά στο τέλος του μήνα αγκαλιά με την ηλιακή έκλειψη στις 30/04. Η ώρα της μετακόμισης μάλλον έφτασε και αυτή τη φορά το συζητάτε πολύ σοβαρά (μην πω το υλοποιείτε!)\n(Clean Tip: Βγάλτε απ’ τη ζωή σας τοξικούς ανθρώπους, ξου!)\nΖώδια – Κάμερα σε μένα Ιχθείς\nΠρωταγωνιστικό ρόλο σας αναθέτει ο Απρίλιος με το πολυαναμένο πάρτι πλανητών στο ζώδιο σας Αφροδίτη, Άρης, Δίας, Ποσειδώνας και είπε πως θα περάσει κι ο Κοντιζάς. Δεν έχετε κανένα απολύτως λόγο λοιπόν να μην αισιοδοξείτε (παρεκτός την 05/04 οπού όλο ο ζωδιακός τυραννιέται με τη\nσύνοδο Άρη-Κρόνου). Και ας περάσουμε στα χρηστικά:\n1) Πιστέψτε στον εαυτό σας (κλισέ, αλλά αληθινό)\n2) Τολμήστε να διεκδικήσετε\n3) Πείτε ναι μετά από καιρό στον έρωτα (κάνει θαύματα) αλλά μην εξιδανικεύετε πρόσωπα και καταστάσεις. Οι μετοχές σας χρηματιστήριο των κοινωνικών επαφών αυτό τον μήνα θα εκτιναχτούν, (πράγμα που σας εκπλήττει ευχάριστα γιατί να το κρύψομεν;), φροντίστε να κάνετε σωστή διαχείριση και να τις αξιοποιήσετε δεόντως. Απομακρύνετε τους λογής παρατρεχάμενους, συνδυάστε τη φαντασία με την πρακτικότητα και αρχίστε να αποταμιεύσετε, θα σας χρειαστεί για το επόμενο πολλά υποσχόμενο project.\n(Τip και δέος: Κι όμως, η ζωή είναι ωραία!)\nΗράκλειο Αττικής : Τι περιλαμβάνεται στο αστυνομικό δελτίο το 1ο τρίμηνο του 2022 - ΒΙΝΤΕΟ από ρεπορτάζ


ΤΟ ΣΥΝΑΞΑΡΙ ΤΗΣ ΗΜΕΡΑΣ (23/8)\nΣήμερα 23/8 εορτάζουν:\nΆγιοι Ειρηναίος και Ποθεινός Ιερομάρτυρας, επίσκοποι Λουγδούνου\nΆγιοι Τριακονταοκτώ Μάρτυρες που μαρτύρησαν στη Θράκη\nΟ Άγιος Ειρηναίος, έζησε στα χρόνια του βασιλιά Μάρκου Αυρηλίου (160 μ.Χ.). Ποιου δάσκαλου όμως μαθητής υπήρξε και πώς μπήκε στον ιερό κλήρο δεν γνωρίζουμε. Ήταν διάδοχος των αγίων αποστόλων και έκανε επίσκοπος της πόλης Λουγδούνου (σημερινής Λυών) της Γαλλίας (μετά τον μαρτυρικό θάνατο του προκατόχου του Ποθεινού). Αυτός όπως λένε, συνέγραψε πολλά συγγράμματα κυρίως δογματικά. Και μ’ αυτά στήριξε πολλούς χριστιανούς στην ορθή πίστη, και τους γλύτωσε από τις πλάνες των διαφόρων αιρέσεων. Τέλος, αποκεφαλίστηκε και αυτός από τον βασιλιά Σεβήρο, το έτος 202 μ.Χ., παίρνοντας έτσι το αμάραντο στεφάνι του μαρτυρίου.\nΗ ζωή του υπήρξε ανάλογη με την θερμή πίστη του προς τον Χριστό. Ήταν επίσκοπος Σιρμίου, πρωτεύουσας της Παννονίας. Σαν ποιμενάρχης ήταν αγνός, δραστήριος, γεμάτος ειλικρινή αγάπη για το ποίμνιό του, το οποίο τόσο πολύ αγαπούσε, ώστε ήταν αποφασισμένος να δώσει και την ζωή του γι’ αυτό, σαν γνήσιος μιμητής του αρχιποιμένα Χριστού, που είπε: “ο καλός ποιμένας παραδίδει την ζωή του για να απομακρύνει κάθε κίνδυνο από τα πρόβατά του και για να υπερασπισθεί την ζωή τους”. Αργότερα, ο Ειρηναίος καταγγέλθηκε στον ηγεμόνα της πόλης ότι παρέσυρε στη θρησκεία του Ιησού ειδωλολάτρες. Τότε συνελήφθη και, όταν ο ηγεμόνας Πρόβος τον ρώτησε, αν αληθεύει αυτό για το οποίο τον κατηγορούν, αυτός αντί άλλης απαντήσεως προσευχήθηκε μπροστά του. Ο ηγεμόνας αμέσως τον φυλάκισε και έπειτα, αφού τον μαστίγωσε, τον αποκεφάλισε και έριξε το κεφάλι του στον ποταμό Σαύο.\nΟ Όσιος Καλλίνικος Πατριάρχης Κωνσταντινουπόλεως\nΠρόκειται για τον Πατριάρχη Καλλίνικο τον Α´, που διαδέχτηκε τον Παύλο τον Γ´. Ήταν προηγουμένως πρεσβύτερος της Εκκλησίας Κωνσταντινουπόλεως, και σκευοφύλακας του ναού των Βλαχερνών. Ο Καλλίνικος ο Α´, είχε μεγάλα πλεονεκτήματα λόγου και ήθους. Στα χρόνια όμως της πατριαρχίας του βασίλευε ένας ασύνετος αυτοκράτορας ο Ιουστινιανός ο Β´. Αυτός λοιπόν, για να κάνει μία πολυτελή βρύση κοντά στ’ ανάκτορά του, διάλεξε σαν τόπο το χώρο που βρισκόταν ο ναός τής Θεοτόκου και απαίτησε από τον Καλλίνικο, να δώσει ευχή να γκρεμίσουν τον ναό! Ο Καλλίνικος απάντησε ότι, η Εκκλησία έχει ευχές για την ανέγερση ναών και όχι για τον κρημνισμό. Στην πίεση όμως του αυτοκράτορα, ο Καλλίνικος εξεφώνησε: «Ας είναι δόξα εις σε Χριστέ μου, ότι πάντοτε ανέχεσαι και υπομένεις». Ήταν δηλαδή μία ευχή εις βάρος του αυτοκράτορα. Πράγματι το 695 ο Ιουστινιανός Β´ έπεσε από τον στρατηγό Λεόντιο, και μέσα στον Ιππόδρομο του έκοψαν την μύτη και τον εξόρισαν στη Χερσώνα. Αργότερα το 705, όταν με προδοσία μαζί με τους Βουλγάρους και Σλαύους, μπήκε στη Κωνσταντινούπολη, το πρώτο του θύμα ήταν ο Πατριάρχης Καλλίνικος. Δηλαδή τον καταδίκασε χωρίς δίκη, τον τύφλωσε και τον εξόρισε στη Ρώμη. Ο Πατριάρχης Καλλίνικος ο Α´, πατριάρχευσε από το 693 ως το 705 μ.Χ.\nPrevΠροηγούμενοΤΟ ΣΥΝΑΞΑΡΙ ΤΗΣ ΗΜΕΡΑΣ (22/8)\nΕπόμενοΤΟ ΣΥΝΑΞΑΡΙ ΤΗΣ ΗΜΕΡΑΣ (24/8)Next


Εθελοντική Αιμοδοσία στα Λουτρά - Τετάρτη 22 Σεπτεμβρίου | Lesvosnews.net\nΕΘΕΛΟΝΤΙΚΗ . ΑΙΜΟΔΟΣΙΑ .ΟΜΑΔΑ ΠΡΩΤΟΒΟΥΛΙΑΣ ΛΟΥΤΡΩΝ ΓΙΑ ΤΗΝ ΕΘΕΛΟΝΤΙΚΗ ΑΙΜΟΔΟΣΙΑ\nΔΩΣΤΕ ΤΟ ΔΙΚΟ ΣΑΣ ΠΑΡΟΝ ΣΤΗΝ ΕΘΕΛΟΝΤΙΚΗ ΑΙΜΟΔΟΣΙΑ ΠΟΥ ΔΙΟΡΓΑΝΩΝΟΥΜΕ ΤΗΝ ΤΕΤΑΡΤΗ 22 ΣΕΠΤΕΜΒΙΟΥ 2021, 4 – 9 μ.μ. ΣΤΗΝ ΑΙΘΟΥΣΑ ΠΟΛΙΤΙΣΜΟΥ ΛΟΥΤΡΩΝ.\nΤα έμπειρα στελέχη του Σταθμού Αιμοδοσίας του Νοσοκομείου, τηρούν όλα τα μέτρα, για την προστασία της υγείας των Εθελοντών. Η χρήση μάσκας, είναι αναγκαία για όλους. Εξέταση Αιματοκρίτη θα γίνεται την ίδια μέρα στον χώρο της Αιμοδοσίας, σε όσους χρειάζεται.


Τα Προϊόντα μας : FLAWLESS GLOW - Συμπληρώματα διατροφής για ακνεϊκό δέρμα\nFLAWLESS GLOW - Συμπληρώματα διατροφής για ακνεϊκό δέρμα\nClarity+ Clear Confidence Set - Kit φροντίδας της ακμήςYouth EssentiA Vita-Peptide C-Quence Serum 1 - Αντιγηραντικό κρεμοτζέλ με χαμηλά επίπεδα βιταμίνης Α&C\nΚωδικός Προϊόντος (SKU): FG/ANPFESTFL\nBarCode Προμηθευτή: 5060462709847\nΦροντίδα της προβληματικής επιδερμίδας και έκρηξη ενυδάτωσης εκ των έσω με Ω3, Ω6 και έλαιο νυχτολούλουδου.\nSkin Accumax™ έχει μια μοναδική σύνθεση που περιέχει το ειδικό φυσικό συστατικό DIM, πρωτοποριακό για την βελτίωση του προβληματικού δέρματος, άκρως δραστικό και κατοχυρωμένο με πατέντα. Δεν περιέχει ερεθιστικές χημικές ουσίες, δεν προκαλεί ξηρότητα ή απολέπιση και είναι άμεσα απορροφήσιμο.\n-Έξαρση ακμής λόγω ορμονών.\n-Προσφέρει υγιή εμφάνιση στο δέρμα.\n-Μειώνει την υπερέκκριση σμήγματος.\n-Μειώνει την υπερκερατινοποίηση.\n-Βιταμίνη Α, 400 μg\n-Βιταμίνη C, 20 mg\n-Βιταμίνη Ε, 9,8 mg\n-Phyto-nutrient (DIM) 37.5 mg\n-Χολίνη 9 mg\n-Προετοιμασία για εγκυμοσύνη\nΓια καλύτερα αποτελέσματα χρησιμοποιήστε 2 κάψουλες, δύο φορές την ημέρα καθημερινά με το γεύμα σας για τουλάχιστον 14 εβδομάδες. Μπορεί να συνδυαστεί με συμπλήρωμα πολυβιταμίνης.


ΑΠΟΦΡΑΞΗ ΑΠΟΧΕΤΕΥΣΕΩΝ ΠΟΛΙΤΕΙΑ, ΞΕΒΟΥΛΩΜΑ ΑΠΟΧΕΤΕΥΣΕΩΝ, ✅24h ΑΠΟΦΡΑΞΗ ΑΠΟΧΕΤΕΥΣΕΩΝ ΠΟΛΙΤΕΙΑ, ΞΕΒΟΥΛΩΜΑ ΑΠΟΧΕΤΕΥΣΕΩΝ, ✅24h\nΑπόφραξη αποχετεύσεων Πολιτεία: Η εταιρεία μας ΑΠΟΦΡΑΞΕΙΣ ΝΗΡΕΑΣ έχει τις πιο συμφέρουσες τιμές και υπηρεσίες για απόφραξη αποχετεύσεων ή ξεβούλωμα στην Πολιτεία.\nΑπόφραξη αποχετεύσεων στην Πολιτεία με ταχύτητα και αποτελεσματικότητα\nΓια απόφραξη αποχετεύσεων στην Πολιτεία μη διστάσετε να μας καλέσετε. Είμαστε η εταιρεία με τα περισσότερα συμβόλαια με δήμους στην Πολιτεία αλλά και σε νησιά του αργοσαρωνικού (Σαλαμίνα, Αίγινα, Πόρο κλπ) και αλλού.\nΑπόφραξη αποχέτευσης στην Πολιτεία με υψηλή ποιότητα εργασιών σε τιμές ανταγωνιστικές\nΑπόφραξη αποχέτευσης Πολιτεία σε ανταγωνιστικές τιμές; Ναι σε μας θα βρείτε τις καλύτερες προσφορές στην αγορά σε όλη την Αττική. Μη διστάσετε να μας καλέσετε στο τηλεφωνικό μας κέντρο.\nΠού υπερέχουμε σε μία απόφραξη αποχετεύσεων στην Πολιτεία;\nΣτην απόφραξη αποχέτευσης στην Πολιτεία οι τιμές πού κυμαίνονται;\nΟι τιμές μας ξεκινάνε από 10 Ευρώ ανά φρεάτιο για το δήμο της Πολιτεία. Καλέστε μας για να μας περιγράψετε με ακρίβεια το είδος εργασίας που απαιτείται. Μαζί θα βρούμε τον ιδανικότερο τρόπο επίλυσης κάθε προβλήματος στην καλύτερη ποιότητα και τιμή για υπηρεσίες αποφράξεων στην Πολιτεία αλλά και όλη την Αττική.\nΧρειάζεται να γίνει απόφραξη αποχέτευσης σε οικία στην Πολιτεία και δεν μπορώ να αποφασίσω\nΓιατί να προτιμήσω εσάς στις αποφράξεις αποχετεύσεων στην Πολιτεία;